ЖССТ: “Омикрон” штамми бўйича якуний хулоса чиқаришга ҳали эрта! - Hudud24.uz\nЯнгиликларКоронавирус инфоЖССТ: “Омикрон” штамми бўйича якуний хулоса чиқаришга ҳали эрта!\nЖССТ: “Омикрон” штамми бўйича якуний хулоса чиқаришга ҳали эрта!\nКоронавируснинг янги штамми дунё бўйлаб шиддат билан тарқаляпти. ЖССТнинг маълум қилишича, ҳозиргача “омикрон” 38 та мамлакатда қайд этилди.\nБу рўйхатнинг сўнгги поғоналарида Аргентина ҳам бор. Янги штамм 30 ноябрь куни Жанубий Африка Республикасидан АҚШ орқали мамлакатга қайтган фуқарода аниқланган.\nУ жўнашидан олдин ҳам, етиб келгач ҳам COVID-19га тест топширган. Натижалар “салбий” чиққанига қарамай, у карантинга олинган. Бироқ куни кеча ўтказилган такрорий текширувлар “ижобий” натижани кўрсатди.\nАргентина Соғлиқни сақлаш вазирлиги маълумотларига кўра, саёҳатчи аввалроқ коронавирусга қарши тўлиқ эмланган. Шу сабабли унда ҳозир касаллик белгилари йўқ.\nКоронавируснинг янги мутацияси Тунисда аниқланганидан кўп ўтмай, Руминияда ҳам дастлабки иккита ҳолат рўйхатга олинди.\n“Омикрон” худди “дельта” штамми каби болалар саломатлигига ҳам хавф солиши мумкинлиги барчада жиддий хавотирлар уйғотмоқда. Чунки Канаданинг Онтарио провинциясида 12 ёшли болада ушбу вирус тури қайд этилди.\nПандемия даврида касалланиш ва ўлим кўрсаткичлари бўйича энг юқори ўринни банд этиб келаётган АҚШ ҳам янги штаммга қарши жиддий курашишига тўғри келади. Негаки, шу кунгача мамлакатнинг 15 га яқин штатида “омикрон” варианти рўйхатга олинди.\nРоссияда эса илк шубҳали ҳолатлар ҳали ўз тасдиғини топгани йўқ. Уч кун авввал Жанубий Африкадан шахсий авиарейс орқали қайтган икки йўловчида COVID-19 аниқланган бўлса-да, бу вирус тури қайси штаммга мансублиги текшириляпти.\nЖССТнинг соғлиқни сақлаш билан боғлиқ фавқулодда вазиятлар дастури ижрочи директори Майкл Раяннинг баёнот беришича, “омикрон” юқиши оқибатида ҳали бирорта ўлим ҳолати кузатилмади. Янги штаммнинг юқумлилик даражаси ва асоратларини ўрганиш ва аниқлаш учун яна бир неча ҳафта керак бўлади.\nШунингдек, ЖССТ “омикрон” бошқа штаммларни сиқиб чиқариши мумкинлигини истисно этмаяпти. Бу ҳолат юз берса, Европада коронавирусга чалинган беморларнинг ярми ушбу вариант билан касалланади.\nШунга қарамай, мазкур ташкилот эксперти Мария ван Керкхове дастлабки кузатишлари натижасини эълон қилди. Унга кўра, “омикрон” штаммини юқтирганларда касаллик нисбатан енгилроқ ўтмоқда. Аммо якуний хулосалар чиқаришга ҳали эрта.\nМуҳими, амалдаги вакциналар ушбу штаммга қарши ҳам самара бериши мумкин. Буни янги штамм ўчоғи бўлган Жанубий Африка Республикаси соғлиқни сақлаш вазири ҳам тасдиқлади.\nУнинг қайд этишича, коронавирусга қарши эмланган одамларда хасталик енгил ўтади. Бироқ вакцина олмаганларнинг қарийб барчаси касалхоналарга ётқизилиши мумкин.


Самарқандда 8 ойда 362 нафар айбдор мансабдор ва хизматчи жазоланди\n15.09.2020 | 12:27\nСамарқандда 2020 йилнинг 8 ойи давомида ваколатли идораларда 4187 та қонун бузилиши ҳолати содир этилганлиги аниқланди. Бу ҳақда Давлат хизматлари агентлиги Самарқанд вилоят бошқармаси ахборот хизмати «Tez News»га маълум қилди.\nТаъкидланишича, аниқланган ҳолатлар юзасидан 362 нафар айбдор мансабдор шахс ва хизматчига нисбатан маъмурий баённомалар расмийлаштирилган. Ваколатли органларга 378 та огоҳнома, 61 та тақдимнома киритилган. Қонун бузилиши ҳолатларига йўл қўйган айбдор шахсларнинг барчасига нисбатан жавобгарлик масаласи кўриб чиқилган.\nДавлат хизматлари агентлиги Самарқанд вилоят бошқармаси бошлиғи ўринбосари Шерзод Азизовнинг маълум қилишича, сентябрь ойи бир иш ҳафтаси мобайнида бўлим томонидан 118 та қонун бузилиш ҳолати аниқланган. Аниқланган қонубузилиш ҳолатлари юзасидан Самарқанд вилояти жисмоний тарбия ва спорт бошқармаси бошлиғи Шуҳрат Рўзиев номига «Қонун ҳужжатлари талабларининг бузилиши мумкин эмаслиги тўғрисида» огоҳнома киритилди.\nШунингдек, қонубузилиш ҳолатига йўл қўйганлиги учун Ургут тумани экология ва атроф-муҳитни муҳофаза қилиш инспекциясининг инспектори Илҳомжон Каримовга нисбатан маъмурий жарима жазоси қўлланилган. Бундан ташқари, 8 та ваколатли органнинг айбдор ходимлари тегишли хатлар асосида чақиртирилиб, уларнинг маъмурий жавобгарликка тортиш чоралари кўриб чиқилмоқда.\nАввалроқ Қўрғонтепада 100 дан ортиқ тиббий ниқобсиз юрган фуқаро жаримага тортилгани, Самарқандда 40 нафардан ортиқ одам иштирокида тўй ўтказилган тўйхонага нисбатан маъмурий баённома расмийлаштирилгани хабар қилинган эди.


24 ёшида кекса киши каби кўринувчи қозоқ йигити ўз жуфтини топди\n01:08 / 13.08.2015 12906\nКамдан-кам учрайдиган ирсий касаллик қозоғистонлик Нуржон Ўркешбоевга ўз жуфтини топишга халақит бера олмади.\nНуржон 24 ёшда, бироқ узоқ вақт яшаган қария кўринишига эга. Атирау вилоятида яшовчи бу йигит камёб ирсий касаллик – вақтидан олдин қариш касаллигидан азият чекади. Ҳаммаси бўлиб дунёда бундай касаллар сони 80 нафарни ташкил қилади, Нуржон эса Қозоғистонда бундай касалликка учраган ягона инсон ҳисобланади.\nЙигитнинг ота-онаси фарзандининг юзида ўзгаришлар бўлаётганини унинг 4 ёшида пайқай бошлашган, 5 ёшда эса унга “прогерия” ташхиси қўйилди. Нуржон 6 ёшида худди 70 ёшли чол каби кўринишига эга эди.\nҲозир Нуржон айни кучга тўлган пайти. 2011 йилда жарроҳлар Бўлат ва Ойгул Байировлар йигитни текшириб, йигитнинг касаллиги енгилроқ шаклда эканлиги, унда фақатгина терининг ўзи азият чекишини аниқлашди. Қоида бўйича вақтидан олдин қариш ички органларга ҳам таъсир қилади. Кўпинча бундай касаллар туғилганиданоқ азият чекиб, камдан-кам ҳолатда балоғат ёшигача етиб боради.\nОлма-отада Нуржонга бир нечта пластик операция қилинди. Шифокорлар йигитнинг бошига катта қийинчиликлар тушганига қарамасдан, у жуда хушчақчақ ва киришимли эканини айтишмоқда.\nЯқинда Нуржон Ўркешбоев уйланди. Унинг тўйи 7 августда, Нуржоннинг туғилиб ўсган макони – Атирау вилоятининг Мукур посёлкасида бўлиб ўтди. Тўйда 500 га яқин одам меҳмон бўлди. Бу никоҳга таниқли россиялик телебошловчи Андрей Малахов ҳам таклиф этилган эди. 2012 йилда Нуржон унинг кўрсатувига борган эди. Бироқ бу гал шоумен билан Нуржоннинг учрашуви амалга ошмади, унинг келишини бу ерда ҳамма кутган эди.\nНуржон ўзининг рафиқаси Асомгул билан бир неча йил учрашиб юриб, шифохонадан чиққандан кейин оила қуриш нияти борлиги ҳақида қизга айтган. Куёвнинг айтишича, тўй хурсандчилик ва тўкин-сочинчилик билан ўтди.


19:40 / 14.12.2017\nЗимбабвенинг янги президенти Эммерсон Мнангагва Ғарб давлатларини собиқ президент Роберт Мугабе ҳокимияти даврида Зимбабвега қарши киритилган санкцияларни бекор қилишга чақирди. Бу ҳақда Reuters ахборот агентлиги хабар берди.\n“Биз мамлакат ривожланишига зиён етказган сиёсий ва иқтисодий санкцияларни бекор қилишга чақирамиз. Биз яккаланиш яхши нарсага олиб келмасигини ва мақсадга мувофиқмаслигини англаймиз, чунки ўзаро ҳамкорлик, ҳамжиҳатлик билан кўп нарсага эришиш мумкин”, деб айтган Мнангагва “Зимбабвенинг Африка миллий иттифоқи” партияси етакчилари олдидаги чиқишида.\nМнангагва, шунингдек, 2018 йил сентябрда ўтадиган президентлик сайловлари қоидабузарликларсиз ўтишига ваъда берди. “Ҳукумат сайловлар ишонч қозонадиган, адолатли ва эркин бўлиши учун барча ишни қилади”, деб айтган Мнангагва.\nМнангагва, шу билан бирга, сайлов кутилаётгандан аввалроқ ҳам юз бериши мумкинлигини айтган.\nҒарб давлатлари Зимбабвенинг етакчи партияси, ҳукуматини диктатура, демократия ва эркинликни бузишда айблаб, уларга ва бир қатор давлат компанияларига қарши санкциялар киритган. Европа Иттифоқи бу давлатга қарши киритган санкцияларини 2014 йилда бекор қилган, бироқ АҚШ санкцияларни сақлаб қолган.\nЗимбабве санкциялар Ғарб давлатлари Эммерсон Мнангагва


Урсодеоксин-TAI | medu.uz - Дорилар ҳақида маълумотлар ўзбек тилида\nHome Йўриқномалар Урсодеоксин-TAI\nПрепаратнинг савдо номи: Урсодеоксин-TAI\nТаъсир этувчи модда (ХПН): Урсодеоксихол кислотаси.\nФаол модда: Урсодеоксихол кислотаси – 250 мг.\nЁрдамчи моддалар: крахмал, магния ёки калция стеарат.\nКапсула қобиғи: желатин, глицерин, тозаланган сув, метилпарагидроксибензоат, титан диоксид, буёвчи: сариқ шафак Е-110.\nТаърифи: Оқ рангли сиқилган кукун ёки гранулалар сақловчи оч сариқ тусли оқ рангли №0 цилиндр шаклига эга қаттиқ желатин капсулалар.\nФармакотерапевтик гурухи: Ўт пуфаги касалликларини даволаш учун воситалар.\nДори воситасининг фармакологик таъсирини таъминловчи фаол модда – урсодеоксихол кислотасидир.\nГепатопротектор, сафро ҳайдовчи, холелитолитик, гипохолестеринемик, гиполипидемик ва бироз иммуномодулятор таъсир кўрсатади.\nГепатоцит мембранасига тизилиб олиб, унинг структурасини барқарорлаштиради ва жигар ҳужайраларини ўт кислотаси тузларининг шикастловчи таъсиридан химоя қилади, шу йул билан цитотоксик самарани пасайтиради. Холестазда Са2+ га қарам альфа-протеазани фаоллаштиради ва экзоцитозни рағбатлантиради, уларнинг концентрациялари сурункали жигар касалликлари бўлган беморларда ошган, токсик ўт кислоталарининг (хенодеоксихол, литохол, деоксихол ва б.) концентрациясини пасайтиради.\nЮқори қутбликка эга бўлиб, урсодеоксихол кислотаси аполяр (токсик) ўт кислоталари билан токсик бўлмаган аралаш мицеллаларни ҳосил килади, бу билиар рефлюкс-гастритда ва рефлюкс-эзофагитда меъда рефлюктатининг ҳужайра мембраналарини шикастлаш хусусияти пасайтиради. Бундан ташқари, урсодеоксихол кислотаси цитопротектор ва гепатопротектор самаралар кўрсатади, ҳужайра мембраналарининг (гепатоцитлар, холангиоцитлар, меъда-ичак йўлларини эпицелиоцитлари) таркибига кириб олиш, уларни барқарорлаштириш ва цитотоксик мицеллаларнинг таъсирини сезмайдиган қилиб қўйиш ҳусусиятига эга бўлган иккиланган молекулаларни ҳосил қилади.\nСафрони холестерин билан тўйинганлигини, уни ичакда сўрилишини сусайтириш, жигарда синтезини сусайтириш ва уни сафрога секрециясини пасайтириш ҳисобига камайтиради; холестеринни сафрода эрувчанлигини ошириб, у билан суюқ кристалларни ҳосил қилади; ўтнинг литоген индексини камайтиради. Бунинг натижасида холестеринли ўт тошлари (сафрода холестерин/ўт кислоталари нисбатини ўзгариши оқибатида) эрийди ва янги конкрементларни ҳосил бўлишини олди олинади (сафрода холестерин миқдорини камайиши натижасида) – литолитик самара намоён бўлади.\nБикарбонатларга бой холерезни индукция қилади, бу сафрони чиқарилишини ошишига олиб келади ва ичак орқали токсик ўт кислоталарини чиқарилишини рағбатлантиради, бу жигарда холестазни камайишига ёрдам беради – антихолестатик самара намоён бўлади.\nИммуномодулятор таъсири HLA-антигенларни гепатоцитлар ва холангиоцитларнинг мембраналарида экспрессиясини сусайтириш, иммунокомпетент иммуноглобулинларнинг (биринчи навбатда Ig M нинг) фаоллигини пасайтириш, лимфоцитларнинг табиий киллерлик фаолиятини нормаллаштириш, интерлейкин-2 ни ҳосил бўлишига таъсири, эозинофиллар сонини камайитириши билан боғлиқдир.\nБирламчи билиар циррози, муковисцидози ва алкоголли стеатогепатити бўлган беморларда фиброзни ривожланиб боришини ишончли секинлаштиради – антифибролитик самара намоён этади. Қизилўнгач веналарини варикоз кенгайишини ривожланиш ҳавфини камайтиради. Урсодеоксихол кислотаси ҳужайраларни (гепатоцитлар, холангиоцитлар ва бошқаларни) барвақт қариши ва нобуд бўлиш жараёнларини секинлаштиради – антиапоптотик самара. Колоректал рак ҳужайраларини ўсишини тормозлайди (йўғон ичакнинг ракига нисбатан ўсмага қарши таъсир кўрсатади).\nИчга қабул қилинганида ингичка ичакда пассив диффузия ҳисобига, ён бош ичакда эса фаол ташилиши ёрдамида сўрилади. Максимал концентрациясига (Cmax) 1-3 соатдан кейин эришилади. Оқсиллар билан боғланиши юқори (соғлом кўнгиллиларда оқсиллар билан урсодеоксихолат кислотасининг хеч бўлмаганда 70% боғланган).\n500 мг бир марталик дозада қабул қилинганида қон зардобидаги концентрацияси 30, 60 ва 90 минутдан кейин мувофиқ 3,8; 5,5 ва 3,7 мкмоль/л ни ташкил қилади. Мунтазам қабул қилинганида урсодеоксихолат кислотаси қон зардобининг асосий ўт кислотаси бўлиб қолади (ўт кислоталарининг умумий миқдорининг 48% ни ташкил қилади).\nТерапевтик самараси ўтдаги урсодеоксихол кислотасининг концентрациясига боғлиқ; даволаш фонида ўт кислоталарининг умумий миқдорида унинг улуши дозага боғлиқ равишда 50-75% гача ошади (10-20 мг/кг суткалик дозаларда).\nУрсодеоксихол кислотаси жигарда глицин ва таурин билан боғланади; ҳосил бўлган коньюгатлар жигарга чиқарилади. Йўлдош тўсиғи орқали ўтади.\nАсосан ичак орқали (50-70%), жуда оз (1% дан кам) миқдори сийдик билан чиқарилади. Сўрилмаган урсодеоксихол кислотасининг озгина миқдори йўғон ичакда бактериялар таъсирида (7-дегидроксидланиш) литохол кислотасигача парчаланади, у йўғон ичакда қисман сўрилиб, жигарда сульфатланади ва сульфатилхолилглицинли ёки сульфатилхолилтауринли коньюгатлар кўринишида ахлат билан тез чиқарилади. Литохол кислотасининг бир қисми энтерогепатик циркуляцияга тушади ва жигарда хено- ва урсодеоксихол кислоталарига яна қайта айланади.\nжаррохлик хавфи юқори бўлган беморларда ва литотрипсиядан кейин беморларда ўт-сафро холестеринли тошларни эритиш учун қўлланилади. Даволашнинг муваффақиятини шартлари бўлиб, фаолият кўрсатаётган ўт пуфаги ва диаметри 2 см дан катта бўлмаган тоза радиотранспарант холестерин тошларни борлиги ҳисобланади.\nI ва II босқичдаги бирламчи жигар биллиар циррози;\nгепатит (сурункали, фаол, шу жумладан сурункали аутоиммун гепатитнинг атипик шакллари, сурункали ва ўткир вирусли гепатит);\nжигарнинг токсик (шу жумладан алкоголли, дори воситалари таъсирида) шикастланиши;\nбилиар рефлюкс – гастрит;\nбилиар рефлюкс – эзофагит;\nўт йўлларининг дискинезияси;\nболалардаги жигарнинг холестатик касалликлари (шу жумладан ўт йўлларининг атрезияси);\nжигар трансплантациясидан кейинги холестаз;\nйўғон ичак ракини ривожланиш хавфи юқори бўлган беморларда уни олдини олиш мақсадида (масалан, ярали колитда);\nсемз беморларда тана вазнини тез йўқотилиши ўт тошларини хосил бўлишини олдини олиш мақсадида қўлланади.\nКапсулаларни ичга, овқат қабул қилишдан қатъий назар, етарли миқдордаги суюқлик билан қабул қилинади. Дозалаш тартиби ва даволаш муддати шахсий равишда белгиланади ва кўрсатмаларга хамда бемор холатининг оғирлигига боғлиқ. Ўртача дозаси 6-12 ой давомида суткада 8-10 мг/кг ни ташкил қилади. Дозалаш қулай бўлиши учун қуйидаги маълумотлардан фойдаланиш мумкин:\nТана вазни Урсодеоксихол кислотаси Капсулалар сони\n60 кг гача\n80 кг гача\n100 кг гача\n100 кг дан ортиқ 500 мг\n1250 мг 2\nЎт-тош касаллиги, рефлюкс-гастрит: суткада 1 марта уйқудан олдин қабул қилинади. Сурункали жигар касалликлари, холестеринли ўт тошлари: узлуксиз узоқ муддат давомида (бир неча ойдан бир неча йилгача) суткалик доза 10 мг/кг дан 12-15 мг/кг гача дозада (2-5 капсула) қабул қилинади. Тошларни эритиш учун қабул қилиш муддати – тўлиқ эриб кетгунича 3 ойни ташкил этади. Тош хосил бўлишини қайталанишларини олдини олиш мақсадида ташкил этади.\nБилиар рефлюкс-гастрит ва билиар рефлюкс-эзофагит: суткада 250 мг (1 капсула); даволаш курси 10-14 кундан 2 йилгача давом этади.\nБирламчи билиар цирроз: суткада 8-15 мг/кг (зарурати бўлганда 20 мг/кг гача) 6 – 24 ой давомида (бир неча йилгача) қабул қилиш буюрилади.\nБирламчи склерозловчи холангит: суткада 12 – 15 мг/кг (20 мг гача) 6 – 24 ой давомида (бир неча йилгача).\nМуковисцидоз: суткада 20-30 мг/кг гача 6 – 24 ой ва ундан ортиқ муддат давомида қабул қилиш буюрилади.\nЖигарни алкоголли ва токсик шикастланишлари: суткада 10 – 15 мг/кг 6-12 ой ва ундан ортиқ мудда давомида қўлланилади.\nПрепарат беморлар томонидан анча яхши ўзлаштирилади.\nКам холларда диарея ёки қабзият, кўнгил айниши, қусиш, эпигастрал сохада ва ўнг қовурға ости сохасида оғриқ, ўт тошларини кальцификацияланиши, илгари бўлган псориазни зўрайиши, аллергик реакциялар (тошмалар, терини қичиши), бош айланиши, аллергик реакциялар юз бериши бўлиши мумкин.\nБирламчи билиар циррозни даволашда, препарат бекор қилинганидан кейин йўқоладиган жигар циррозининг ўткинчи декомпенсацияси кузатилиши мумкин.\nҲар қандай ғайритабиий реакциялар пайдо бўлганида препаратни қабул қилишни тўхтатиш ва шифокор билан маслахатлашиш лозим.\nрентгенмусбат (кальций миқдори юқори бўлган) ўт толари;\nўт қопи, ўт йўллари ва ичакнинг ўткир яллиғланиш касалликлари, Крон касаллиги;\nфаолият кўрсатмайдиган ўт қопи;\nўт йўлларининг тўлиқ обструкцияси;\nбуйрак, жигар, меъда ости безининг фаолиятини яққол бузилишлари;\nўт-меъда-ичак оқмаси (свищ);\n6 ёшгача бўлган болалар (тана вазни 35 кг гача);\nтез-тез билиар санчиқларда қўллаш мумкин эмас.\nКолестирамин, колестипол, ёки алюминий гидроксидини сақловчи антацидлар урсодеоксихол кислотасини ичакда боғлаб олади, уни сўрилишини сусайтиради ва самарадорлигини пасайтиради. Юқорида санаб ўтилган препаратлар билан бир вақтда даволаш зарурати туғилганида, уларни препаратни қабул қилишдан 2 соат олдин ёки кейин қўллаш тавсия қилинади.\nГиполипидемик дори воситалари (айниқса клофибрат), эстрогенлар, неомицин, прогестинлар ўтни холестерин билан тўйинишини ошириши ва урсодеоксихол кислотасининг холестеринли ўт тошларини эритиш хусусиятини пасайтириши мумкин.\nПрепарат ичакда циклоспоринни сўрилишини кучайтириши мумкин. Шунинг учун бу препаратни бир вақтда қабул қилаётган пациентларда, циклоспориннинг даражасини назорат қилиш ва унинг дозасини тўғирлаш керак.\nЎт-тош касаллигида даволаш самарадорлигини назорати, холелитиазни қайталанишларини олдини олиш учун хар 6 ойда ўт чиқариш йўлларининг рентгенологик ва ультратовуш текширувини ўтказиш йўли билан амалга оширилади.\nИжобий натижаларни фақатгина ўлчами 15 – 20 мм дан катта бўлмаган тоза холестеринли (рентгеннегатив) ўт тошлари бўлганда, ўт-сафро қопчасининг фаолияти сақланганида ва ўт қопчасининг йўли ва умумий ўт йўлининг ўтқазувчанлиги сақланиб қолгандагина олиш мумкин.\nУзоқ вақт (1 ойдан ортиқ) даволанишда жигар трансминазалари, ишқорий фосфатаза, гамма- глутамилтрансферазанинг фаоллиги ва билирубин миқдорини аниқлаш учун хар ойда қоннинг биокимёвий тахлилини (айниқса даволашнинг биринчи 3 ойида) ўтказиш лозим. Юқори кўрсаткичлар сақланиб қолганида препаратни бекор қилиш лозим.\nКонкрементлар тўлиқ эригандан кейин, аниқлаш учун ўлчамлари хаддан ташқари кичик бўлган конкрементларнинг қолдиқларини эриб кетишига ёрдам бериш учун, қўллашни хеч бўлмаганда 3 ой давомида давом эттириш тавсия қилинади.\nАгар даволаш бошланганидан кейин 6-12 ой давомида тошларни қисман эриши юз бермаса, даволашни самарали бўлиш эхтимоли кам.\nДаволаниш вақтида кўринмайдиган ўт пуфаги аниқланиши, бу тошларни тўлиқ эримаганидан далолатдир, ва даволашни тўхтатиш керак.\nПрепарат билан даволаш вақтида туғруқ ёшидаги аёллар контрацепциянинг ногормонал усулларини ёки эстрогенларнинг кам миқдорини сақлаган контрацепцивларни қўллашлари лозим.\nПрепарат автомобилни хайдаш, техника билан ишлаш қобилиятига таъсир қилмайди. Препарат болалар ололмайдиган жойда сақлансин ва яроқлик муддати ўтгач ишлатилмасин.\nСимптомлари: Доза ошириб юборилганида диарея бўлиши мумкин.\nДаволаш: Препаратни қабул қилишни тўхтатиш. Суюқлик ва электролитларнинг мувозанатини сақлаган холда симптоматик даволашни ўтказиш керак.\nҚаттиқ желатин капсулалар, 10 капсуладан контур уяли ўрамда, 5 контур уяли ўрамдан қутида.


“Қора китоб” сирлари. Халқ пулини ҳавога совуриш Германияда ҳам бор\n02 декабр 2021, Тошкент вақти: 11:39\nГермания, Франкфурт - 21 октябрь, 2020.\nГермания солиққа тортиш ва ижтимоий ушланмалар бўйича жаҳонда биринчи ўринда: ҳеч бир мамлакатда бюджетга бунчалик кўп пул тушмайди. Аммо маълум бўлишича, бу маблағларнинг бир қисми ғирт бўлмағур нарсаларга сарфланар экан.\nПандемия даврида сустлашиб қолган немис иқтисодиёти аввалги қудратига қайтмоқда, молиячилар 2021 йилда солиқлардан бюджетга рекорд миқдорда пул тушишини айтишяпти. Ўтган йили ГФР бюджетига жами 740 млрд евро тушган бўлса, бу йил 770 млрд келиши кутилмоқда. Бу маблағнинг катта қисми ижтимоий эҳтиёжларга, мактаб ва йўллар қурилишига йўналтирилади.\nШу билан бирга, Немис солиқ тўловчилари иттифоқи (Bund der Steurzahler, BdSt) маълумотига кўра, ҳар йили елга совуриладиган, ўйламасдан ва бесамар ишларга сарфланадиган пуллар ҳам анча-мунча бўлар экан.\nНемис солиқ тўловчилари иттифоқи мустақил ва жуда нуфузли ташкилот бўлиб, турли вақтларда бир қанча сиёсатчиларини бюджетга доир режаларга ўзгартишлар киритишга, омма олдида кечирим сўрашга ва ҳатто истеъфо беришга мажбур этган. Иттифоқ ҳар йили “Қора китоб” номли маълумотнома чоп эттириб, унда халққа тегишли пуллар қаерда қандай исроф қилинганини эълон қилади.\nЯқинда ҳисоб бўйича 49-“Қора китоб” нашрдан чиқди. Унда тилга олинган юзта ҳолат сирасида Эслоэ шаҳарчасида қурилган янги пиёдалар кўприги ҳам тилга олинган. Уни ҳам автоуловлар, ҳам одамлар ўтиб-қайтган эски кўприк ёнидан солишган. Мақсад – пиёдаларга қулайлик яратиш бўлган, албатта. Эски йўлкани ниҳоятда тор, деб топишган. Аммо янги кўприк ҳисобига йўлка атиги 25 сантиметрга кенгайган холос. Ва бу 95 минг еврога тушган.\nУмуман, “Қора китоб”га тушган кўприклар оз эмас. Масалан, Ойскирхен шаҳри яқинида 40 йилдан бери абсурд меъморчилик ёдгорлиги – ишлаб турган автобан узра солинган автомобиль эстакадаси “савлат тўкиб” турибди. Автобандан фарқли ўлароқ эстакада ҳеч қаерга олиб бормайди. Бир пайтлар ост-уст қилиб яна бир автобан қуриш режа қилинганди, аммо экологик омилларни мулоҳаза қилиб, кейинчалик лойиҳадан воз кечишган. Лекин автобан учун эстакада қуриш аллақачон бошлаб юборилганди, то лойиҳа узил-кесил бекор бўлгунича уни қуриб битказишади ҳам. Ва бу кераксиз қурилишга салкам 230 млн харж қилинади. Мана энди эстакада бекор турибди, қачондир уни бузиб ташлашга тўғри келади – табиийки, бунга ҳам яна талай чиқим қилиниши керак.\nРежага содиқлик туфайли Любек шаҳрида ҳам бир дунё пул беҳуда сарфланди. Ўтган йили маҳаллий “Любек” футбол клуби учинчи лигага чиққан эди. Клуб стадиони профессионал лига талабларига мос бўлмагани учун шаҳар маъмурияти уни қайта қуришга қарор қилади. Оламшумул режа тузилди: тагдан иситиладиган чим майдон, янги трибуналар, захира жамоани тайёрлаш маркази... Аммо жамоа бир мавсум ўйнаб, учинчи лигадан тушиб кетди. У ҳозир яна тўртинчи, ҳаваскорлар лигасида ўйнамоқда. “Любек” қарзга ботиб кетган, ҳадемай банкрот деб эълон қилинса ҳам ажаб эас. Шунга қарамай, стадион, бюдетдан бир ярим миллион евро сарфлаб қайта қурилди барибир.\nСолиқ тўловчиларнинг пулларини нест-нобуд қиладиган фақат маҳаллий маъмурлар эмас. Федерал идоралар ҳам қолишмайди. Чунончи, канцлер маҳкамаси бу борада бошқалар ёмон ўрнак бўляпти. Маҳкама биноси 2001 йилда қурилган, фойдали майдони 25 минг кв.метрдан зиёд ушбу дабдабали иморатни немислар кесатиб “улкан кирмошина” дейишади. У, масалан, Вашингтондаги Оқ уйдан ёки Париждаги Елисей саройига нисбатан катта.\nАммо энди ёнидан яна бир мажмуа қуриб, унинг майдонини икки бараварга кенгайтиришмоқчи. Қурилишга 600 млн евро харжлаш назарда тутилган? Бу нимага керак? Ўтган 20 йилда маҳкама ходимлари сони 340 кишига етди, жой ҳаммага етмаяпти. Аммо штатларни қисқартириш ҳақида гап-сўз йўқ.\n600 миллион – якуний сумма эмас. Лойиҳада федерал канцлер маҳкамасига элтувчи алоҳида йўл солиш ҳам кўзда тутилган, лекин бунга маҳаллий маъмурият – Берлин марказий тумани муниципалитети қаршилик қилмоқда. Шундай экан, йўлни ер остидан – туннель қилиб ўтказишлари ҳам мумкин. У ҳолда яна 40 миллион евро керак бўлади.\nДарвоқе, “Қора китоб”да Россиянинг “Спутник” вакцинаси билан боғлиқ бир воқеа ҳам қайд этилган. Мекленбург-Олд Померания федерал ери, Евроиттифоқ лицензия бермаганига қарамай, негадир “Спутник” вакцинасидан миллион доза сотиб олишга қарор қилган экан. Музокара олиб бориш бир адвокатлик фирмасига топширилган. Бироқ кўп ўтмай, ташаббус тўхтатилган: Германияда текширилган ва ишончли вакциналар шундоғам етарли эди. Шунга қарамай, музокарачиларга камида 20 минг евро пул тўлаганлар.\n“Арзимаган пул, дейсизми? Ҳолбуки бу бюджет маблағлари фойдалироқ нарсаларга сарфланиши мумкин эди”, урғулашади “Қора китоб” муаллифлари.\nМеркель мигрантлар билан боғлиқ вазиятни Минскнинг “гибрид ҳужуми” деб атади


Шоҳжаҳон Эргашев талабалар билан учрашувда борини айтди\n11 февраль, 2018, 22:57\nТошкент шаҳридаги Халқаро Вестминстер университетида енгилмас профессионал боксчимиз Шоҳжаҳон Эргашев билан учрашув ўтказилди.\nУнда талабалар ва Шоҳжаҳон очиқ мулоқотга киришди.\nТардбирда боксчимиз жангларда қандай ғалабага эришгани ва профессионал боксдаги фаолияти олдидан қандай йўл босиб ўтгани ҳақида тўхталиб ўтди.\n“Мен бу кунга қадар кўп қийинчиликларни бошимдан ўтказдим ва ҳозирда улардан мардонавор ўтишга интилмоқдаман. Ҳаваскор боксчи сифатида ўз вазн тоифамда Ўзбекистон терма жамоаси аъзоси эдим. Бироқ айрим сабабларга кўра нуфузли мусобақаларда қатнаша олмадим. Бу ҳақда фақатгина чемпионлик камарини қўлга киритганимдан сўнг айтаман. Мен рақиб танламайман ва жангда ғалаба қозониш учун бор имкониятимни ишга соламан”, деди Шоҳжаҳон.\nТадбирда Шоҳжаҳон отаси ҳақида ҳам гапирариб ўтди.\n“Отам, Абдусами Эргашев менга барча шароитни қийналиб бўлса-да, яратиб берди. У боксчи бўлишим учун катта ҳисса қўшган ягона одам ва мен унинг биринчи ҳамда оҳирги шогирдиман. Мен эришаётган ғалабалар отамники. Дадамнинг доно маслаҳатлари ва қўллаб-қувватлаганлари учун ҳозирда ўз вазнимда дунёнинг ўн иккинчи боксчисига айландим”, - дейди Шоҳжаҳон.\nТадбир сўнгида Шоҳжаҳон Эргашев билан талабалар эсдалик учун суратга тушди.


Самарқанд суди қадимий уйни бузилишдан сақлаб қолди (видео)\nБу ҳақда маълум қилган вилоят суди котибига кўра¸ айни масалани кўриб чиққан шаҳар суди бундан олдин Max Real Stroy Invest ширкати фойдасига қурилишни давом эттириш ҳақида қарор чиқарган эди. Котибнинг айтишича¸ "энди Пушкин кўчасидаги 3-уй бузилмайди¸ бу бино ўрни ер участкаси сифатида Max Real Stroy Invest ширкатига берилгани ҳақидаги шаҳар ҳокими қарори ўз кучини йўқотди".\nШиркатга янги бино қуриш учун ажратилган ҳудуддаги қадимий бино эгаси¸ 44 яшар самарқандлик тадбиркор Акмал Узоқовнинг айтишича¸ Бош вазир Ариповнинг яқиндаги Самарқандга қилган ташрифи ижобий натижа берган:\n- Бу бизнинг фойдамизга ишлади. Олдин билганингиз каби судлар тўнини тескари кийиб турувди. Шаҳар судида ютқазгандик. 28 июнь куни вилоят суди бизнинг фойдамизга қарор чиқарди...Қандай қилиб ҳоким 1906 йилда қурилган уйни бузишга изн бера олади. Шу уйда таниқли революционер саркарда Гай яшаган. Унинг тарихи Грузиядан бошланади. Уй соҳиби “Большевик” газетаси типографиясининг раҳбари бўлган. Самарқандда революцияда қатнашган. Самарқанддан кейин Уралга ўтиб кетган. Уралда Кольчак армиясига қарши жанг қилган, Жуков унинг қўлида ўсган. Генерал бўлган у киши. Ўткан асрнинг 20-йилларда СССР военний академиясида дарс берган, деди тадбиркор.\nСуҳбатдошга кўра¸ бино Николай ғиштидан қурилиб¸ ҳар биттаси рақамланган ва тарихий излар сақланган. Аммо маҳаллада қазилган котлаван ва бошқа иншоотларнинг қадимий биноларига зарари давом этмоқда¸ дейди қадимий уй эгаси бўлган бу тадбиркор.


Назарбоевнинг кичик қизи кинодан сўнг экология билан шуғулланмоқда\nҚозоғистон президенти Нурсултон Назарбоевнинг кичик қизи Алия Экологик ташкилотлар уюшмаси президиумига раҳбарлик қилмоқда.\n“Масалага ёндашувнинг жиддийлигини ва ҳал қилинаётган масалаларнинг мураккаблик даражасини ҳисобга олган ҳолда биз уюшма президиумини бошқариш учун Алия Назарбоевани таклиф қилдик”, - деб маълум қилди чоршанба куни Остонада бўлиб ўтган матбуот анжуманида уюшма бошқаруви раиси Айгул Соловьева. – У мамлакатдаги экологик ва маълим дастурларини қўллаб-қувватлаш ва илгари суриш борасида ғоят катта амалий тажрибага эга”.\nУюшма “тизимли экологик ташаббусларни яратиш ва илгари суриш, Қозоғистонда “яшил” ҳаёт тарзи, экологик таълимни тарғиб қилиш ва миллат экологик этикаси ва маданиятини шакллантириш учун майдон”га айланишни ният қилган.\nАлия Назарбоева – Қозоғистон президентининг энг кенжа, учинчи қизи. У "Европа+" радиосида директор ёрдамчиси, банк юридик департаментида, телекоммуникация соҳасида, отасининг котиби сифатида, шунингдек сувни бутилкаларга қадоқлаш заводида директор лавозимида ишлаган. Сўнгги пайтларда у асосан кино билан шуғулланган: “Қозоқфильм” учун массагетлар маликаси Тўмарис ҳақидаги тарихий лентани продюсерлаштирган.


Fuqarolik ishlari bo'yicha Jizzax viloyat sudi — Teletype\nTarg'ibot, ochiq muloqotlar, sayyor uchrashuv va qabullar, shuningdek OAVda chiqishlar va maqolalar haqida xabarlar havola etiladigan blog\nБугунги кунда мамлакатимизда суд ҳокимиятининг чинакам мустақиллигини, фуқаролар ҳуқуқ ва эркинликларининг ишончли ҳимоясини таъминлаш, шунингдек одил судловга эришиш даражасини ошириш суд-ҳуқуқ тизимини янада ислоҳ қилиш соҳасида давлат сиёсатининг асосий устувор йўналишлари этиб белгиланди.\nСтоит отметить, что такой молоток является атрибутом правосудия в западных странах. В Узбекистане его обычно судьи не используют, но все равно он есть на столе у каждого из них, хотя и носит чаще всего декоративный характер.\nСудьяликка танлов бошланди\nЎзбекистон Республикаси Судьялар олий кенгаши бўш судьялик лавозимларига танлов эълон қилди. Бу ҳақда Ўзбекистон Республикаси Судьялар олий кенгашининг Оммавий ахборот воситалари билан алоқалар шўъбаси маълум қилмоқда. Эътиборлиси, судларнинг қайси инстанциясида нечта судьялик лавозими вакант экани, бўш ўринларнинг ҳудудлар кесими бўйича маълумот ва ўтказиладиган танловлар ҳақида оммавий ахборот воситалари орқали илк бор маълум қилинмоқда. Судьяларни лавозимга тайинлаш ва озод қилишдек анча пинҳон ва сирли жараёнларнинг бир қисми жамоатчиликка маълум қилинаётгани Судьялар олий кенгаши ўз фаолиятида очиқлик ва шафофликка интилаётганига далолат қилади.\nҚорақалпоғистон Республикаси, вилоятлар ва Тошкент шаҳар умумюрисдикция судлари тузилиши белгиланди.\nСуд - қонун устуворлиги, фуқароларнинг қонун олдида тенглиги, инсонпарварлик, адолат ва айбсизлик презумпцияси каби конституциявий принципларни амалда таъминлайдиган муҳим институтдир.\nЎзбекистон Республикаси Президентининг 2020 йил 24 июлдаги «Судлар фаолиятини янада такомиллаштириш ва одил судлов самарадорлигини оширишга доир қўшимча чора-тадбирлар тўғрисида»ги фармони суд тизимидаги камчиликларга барҳам бериш ва суд-ҳуқуқ соҳасида белгиланган вазифаларни изчил амалга ошириш, фуқароларнинг одил судловга эришиш даражасини юксалтириш, ишларни судда кўриш сифатини ошириш ҳамда холис, адолатли ва қонуний суд қарорларини қабул қилиш учун тарафларнинг тенглиги ва тортишувчанлигини амалда таъминлаш механизмларини кенгайтиришга қаратилган.\nЎзбекистон Республикаси Судлар тўғрисидаги қонуннинг 1-моддасига кўра, Ўзбекистон Республикасида суд тизими Ўзбекистон Республикаси Конституциявий суди, Ўзбекистон Республикаси Олий суди, ҳарбий судлар, Қорақалпоғистон Республикаси фуқаролик ишлари бўйича суди, фуқаролик ишлари бўйича вилоятлар ва Тошкент шаҳар судлари, Қорақалпоғистон Республикаси жиноят ишлари бўйича суди, жиноят ишлари бўйича вилоятлар ва Тошкент шаҳар судлари, Қорақалпоғистон Республикаси, вилоятлар ва Тошкент шаҳар иқтисодий судлари, Қорақалпоғистон Республикаси, вилоятлар ва Тошкент шаҳар маъмурий судлари, фуқаролик ишлари бўйича туманлараро, туман (шаҳар) судлари, жиноят ишлари бўйича туман (шаҳар) судлари, туманлараро, туман (шаҳар) иқтисодий судлари, туман (шаҳар) маъмурий судлари фаолият кўрсатади.\nАмалдаги қонунга кўра, вилоят буғинини ташкил этувчи судлар бир-биридан алоҳида-алоҳида ўз ишларини олиб боради ва ўз навбатида ишни ушбу ҳолатда ташкил этиш маълум эътироз ва ноқулайликларни келтириб чиқармоқда.\nХусусан ривожланган ва МДҲ таркибига кирувчи баъзи давлатларда мисол учун, Франция, Италия, Канада, Жанубий Корея, Қозоғистон, Беларусь ва бошқаларда ўрта бўғин умумюрисдикция судлари фуқаролик, жиноят ва иқтисодий ишлар бўйича ягона суд сифатида фаолият юритади\nФармонга кўра, Қорақалпоғистон Республикаси, вилоятлар ва Тошкент шаҳар фуқаролик, жиноят ва иқтисодий судлари бирлаштирилиб, уларнинг негизида судьяларнинг қатъий ихтисослашувини сақлаб қолган ҳолда ягона умумюрисдикция судлари ташкил этилиши назарда тутилмоқда. Суд тизимида амалга ошириладиган ушбу ўзгаришлар яъни, вилоят судларининг бирлаштирилиши натижасида қонун ҳужжатларининг турлича кўлланилишининг олдини олиб ягона суд амалиётини шакллантирилиши, фуқаро ва тадбиркорлар ўз ҳуқуқлари ва қонун билан қўриқланадиган манфаатларини ҳимоя қилиш учун турли судларга сарсон бўлишининг олдини олиб, сарсон бўлишларига барҳам беришини, судларни моддий-техник жиҳатдан таъминлаш учун бюджет маблағларини ортиқча сарфланишига олдини олишига, суд тизими ва унинг ташкилий-ҳуқуқий асосларини янада такомиллаштириш эвазига Ўзбекистон Республикасининг ўрни тегишли халқаро рейтингларда юқори ўринларга чиқарилишига. ва ушбу моделнинг жорий этилиши миллий суд тизимини халқаро стандартлар ва илғор хорижий амалиётга мослаштиришга хизмат қилади.\nХулоса қилиб айтганда, Фармон билан суд органларининг амалдаги тузилишини замон талаблари ва халқаро стандартларга мувофиқлаштиришга ва энг асосийси, фуқаролар ҳуқуқларини муҳофаза қилиш даражасини юқори поғонага кўтаришга хизмат қилади.\nҲеч ким эътибордан четта эмас\nБутун дунёнинг кун мавзуси пандемия бўлган, мамлакатимиз эпидемиологик касаллик билан курашишга бор кучини сарфлаётган бир вақтда, юртбошимиз суд тизимини ислоҳ қилиш, юртимизга худди кароновирус каби кириб келган коррупцияга қарши курашиш масалаларини кўздан қочирмади.\n2020 йил 30 июнь куни Ўзбекистон Республикаси Президенти Ш.Мирзиёев раислигида «Одил судловни таъминлаш ва коррупцияга қарши курашиш» борасидаги вазифаларга бағишланган видеоселектор йиғилиши ўтказилди.\nАлбатта Президентимизнинг барча нутқлари беэътибор қолмайди, лекин бу йиғилишда иштирок этиб, Президентимизнинг гапларидан руҳланмасдан илож йўқ.\nАлбатта иш фаолиятимиздаги хато-камчиликларга танқидий назар билан қараб, уларни таҳлил этиб келмоқдамиз. Биз бор куч-ғайратимиздан фойдаланиб низоли масалаларни ўз вақтида ҳал этиш, инсонларнинг тўғри ҳуқуқий тушунтириш олиш бўйича қилаётган ишларимиз йилдан-йилга такомиллашиб бориши билан бир қаторда, суд тизимини бугунги кун талабига кўра мустақиллигини таъминлаш ўз қўлимиздалигини тан олишимиз лозим.\nЎтган даврда биз судьялар халқ билан мулоқотларни оширдик, доимий равишда жойларга бориб фуқароларни сайёр қабул қилиб, муаммоларни жойида ҳал этиш чораларини кўрмоқдамиз. Қолаверса халқ вакиллари бўлган Маҳаллий халқ депутатлари кенгашларига ахборотлар бериб, оммавий ахборот воситалари иштирокидаги брифингларда суд фаолиятига доир маълумотларни бериб келмоқдамиз. Шу билан бирга ишларни сайёр судларда кўришни кўпайтирмоқдамиз. Карантин вақтида ҳам фуқароларни судга чақирмасдан низоларни маҳаллаларда, одамларни уйларига бориб карантин қоидаларига қатъий риоя этган ҳолда сайёр тартибда кўришни йўлга қўйдик. Бундай ўзгаришлар фуқароларимизда одил судга бўлган ишончни ошмоқда.\nБироқ Президентимиз маърузаси кўрсатиб ўтган хато ва камчиликлар суд тизимида ҳақиқатдан ҳам мавжуд. Халқимиз суд тизимидан рози дейишга ҳали эрта.\nДавлатимиз раҳбари таъкидлаганларидек «Суд биносига келган ҳар бир инсон Ўзбекистонда адолат борлигига ишониши лозим».\nДавлатимиз раҳбари томонидан илғор тажрибалар ва халқаро стандартлар асосида суд тизимини “бир суд – бир инстанция” тамойили асосида қайта кўриб чиқиш топшириғи берилди. Албатта бугунги кун талаби “назорат тартибида ишларни кўриш” амалиётидан тўлиқ воз кечиш лозимлигини тақозо этмоқда. Чунки назорат инстанциясида ишларни кўрилишининг ўзи бир неча босқичлардан иборат бўлиб, туман (туманлараро, шаҳар) судларида ишларни биринчи босқичда ва вилоят судларида эса апелляция тартибида ҳамда Ўзбекистон Республикаси Олий суди томонидан кассация тартибида кўрилиши ишларни тез ва судга мурожаат этувчилар учун тушунарли тарзда ҳал этилишига олиб келади.\nШу билан бирга Давлат раҳбари томонидан суд фаолиятида рақамли технологияларни кенг жорий этиш масаласига эътибор қаратилгани биз учун қувонарли албатта. Бугунги кунда видеоконференция алоқа тизими билан жиҳозланган суд мажлиси заллари қисман мавжуд. Бу биринчи навбатда фуқароларимизга жуда ҳам катта қулайликлар яратиб, суд мажлисларини масофадан туриб ўтказиш имконини беради, яъни иш бўйича тарафлар турли вилоятлардан туриб суд мажлисида тўғридан-тўғри қатнашишлари мумкин. Шундан келиб чиққан ҳолда судларни жорий йилда видеоконференция алоқа тизими билан 100 фоиз қамраб олиш белгиланди. Барча фуқаролар учун судларга электрон мурожаат қилиш, мурожаатлар ҳолатини онлайн тарзда кузатиш, тарафларга маълумотларни электрон шаклда юбориш имкониятининг яратилиши эса судларнинг очиқ ва шаффофлигини таъминлайди.\nПрезидентимиз томонидан берилган кўрсатмалар ва судлар учун яратилаётган шароитлардан келиб чиққан ҳолда биз судьялар ўзимизга бўлган талабчанликни янада ошириб, ўз устимизда ишлаб, ҳар бир қилган ишимизга танқидий баҳо билан ёндашиб, бундан ҳам яхши ишлаймиз.\nБунда биринчи навбатда судда кўрилган ишларни умумлаштириб, фуқаролар ўртасида кўпаяётган низоларнинг сабабларини бартараф этиш ва уларни судгача ҳал этиш чораларини кўрамиз. Илгари низоларни судда қонуний ҳал этишга эътиборимизни қаратган бўлсак, энди эса уларни барвақт олдини олишга эътибор берамиз.\nМаҳалла ва оилани қўллаб-қувватлаш бошқармаси билан ҳамкорликда оилаларни яраштириш борасидаги ишларимизни янада жонлантирамиз. Республика миқёсида имзоланган ўзаро ҳамкорлик келишувларни янгилаб, лозим топилган бандларини янада мукаммаллаштириб, режали ва тизимли фаолият юритамиз.\nБиз аҳолининг тинчлиги ва осойишталигини таъминлаш, низоларни олдини олиш, ишларни ўз вақтида қонуний ҳал этиш, суд қарорларининг барқарорлигини таъминлаш, фуқароларнинг розилигига эришиб, уларнинг адолатли судга бўлган ишончини ошириш чораларини кўрамиз.\nОдил судловни таъминлаш ва коррупцияга қарши курашиш масалалари кўрилди\nСуд-ҳуқуқ тизимидаги ислоҳотларнинг бошланишига Ўзбекистон Республикаси Президенти Ш.Мирзиёевнинг 2016 йил 21 октябрдаги №ПФ-4850-сонли "Суд-ҳуқуқ тизимини янада ислоҳ қилиш, фуқароларнинг ҳуқуқ ва эркинликларини ишончли ҳимоя қилиш кафолатларини кучайтириш чора-тадбирлари тўғрисида"ги Фармони дастлабки қадам бўлган эди.\nЎзбекистон Республикаси Президенти Ш.Мирзиёев раислигида 2020 йил 30 июнь куни "Одил судловни таъминлаш ва коррупцияга қарши курашиш" борасидаги вазифаларга бағишланган видеоселектор йиғилиши ўтказилди.\nЙиғилишда Президентимиз томонидан одил судловни таъминлаш борасида ўтган йилларда амалга оширилган ислоҳотларнинг натижаси таҳлил қилинди.\nСудлар томонидан оқлов ҳукмларининг кўпайганлиги судлар нуфузининг ошишига, уларнинг ҳақиқий мустақил бўлишига ижобий таъсир кўрсата бошлаганлигига мисол қилиб кўрсатилди. Президентимиз таъкидлаганидек, яқин ўтган йилларда оқлов ҳукми чиқишини тасаввур қилиб бўлмас эди.\nХусусан, жиноят ишларини қайта терговга қайтаришнинг бекор қилинганлиги судларда оқлов ҳукмлари сонининг ошишига, сансалорликка солинмасдан адолатнинг қарор топишига шарт-шароит яратди, тергов муддатларининг қисқартирилганлиги фуқароларнинг оворагарчилигининг камайишига олиб келди,\nПрезидентимиз таҳлилидан кўринганидек, оқлов ҳукмлари чиққанлигининг кўпайганлиги судлар томонидан тергов органлари томонидан қўйилаётган айбларнинг асоссиз деб топилишига тергов органларининг малакали мутахассислар билан таъминланмаганлиги ҳам сабаб бўлмоқда.\nШунга кўра, республикамизда тергов мактабларини очиш, уларда узоқ йиллар ишлаган малакали мутахассисларнинг тажрибасига таяниш масаласи қўйилди.Яъни, тергов органларидаги терговчиларнинг аксарияти 30 ёшдан ошмаган, етарли малака ва тажрибага эга бўлмаган кадрлар бўлганлиги ҳам одил судловнинг фаолиятиги таъсир кўрсатаётганлиги таъкидланди.\nШунингдек, адвокатуранинг нуфузини оширмасдан туриб, одил судловни амалга ошириб бўлмаслиги таъкидланди. Хусусан, Президентимиз Тошкент шаҳрида давлат ҳисобидан қатнашаётган адвокатлар шаҳардаги адвокатларнинг 10 тасидан ошмаслиги, амалиётда "терговчининг адвокати" тушунчаси шаклланганлиги ачинарли эканлигини таъкидлади.\nШунга кўра, адвокатура тизимини тубдан ислоҳ қилиш, адвокатларнинг нуфузини ошириш борасидаги вазифалар тўғрисида гапирилди.\nЙиғилишда давлатимиз раҳбари "Суд биносига келган ҳар бир инсон Ўзбекистонда адолат борлигига ишониши лозим" деган сўзларини яна бир бор такрорлаб ўтди.\nТаҳлилларга кўра, 2020 йилда аҳолидан келиб тушган мурожаатларнинг 8 мингдан зиёди ёки 44 фоизида судларда ишлар тўлиқ ва холис кўрилмаётгани, узоқ муддат чўзилаётгани билдирилган.\nБу ҳолат одамларнинг ҳали судлардан рози эмаслигини, уларнинг судлар чиқарган ҳужжатларнинг қонунийлигига ишонмаслигини англатмоқда.\nШу сабабли, Президентимиз суд фаолиятидаги бу каби хато ва камчиликларни кўрсатиб ўтди.\nБу эса нафақат судьялар, балки судда ишловчи ҳар бир ходим судга мурожаат этган фуқароларни сансалорлигини олдини олиш, уларга тўғри ҳуқуқий тушунтиришлар бериш, хушмуомала муносабатда бўлиш, суд биносида мурожаат этувчилар учун яратилган шароитларни яхшилаш, фуқароларни тезкор қабул қилиш, суд тизимидаги очиқлик ва шаффофликни таъминлаш, ўз устимизда ишлаб, тажриба ошириш, янги тайинланган судьяларимизни «устоз-шогирд» тизими бўйича ўргатиб бориш чораларини кўришни талаб қилмоқда.\nПрезидентимиз томонидан илғор тажрибалар ва халқаро стандартлар асосида суд тизимини “бир суд – бир инстанция” тамойили асосида қайта кўриб чиқиш топшириғи берилди.\n"Бир суд-бир инстанция" тамойилининг мазмун-моҳияти шундан иборатки, бу кўрилаётган ишлар биринчи инстанция судларидаёқ қонуний ҳал қилинишини таъминлашдан иборатдир.\nЭндиликда Олий суднинг назорат тартибида ишларни кўришини ҳам тугатиш масаласи қўйилди. Бу ҳолат эса вилоят судларида фақат апелляция инстанциялари фаолият юритиб, кассация инстанциялари Олий судга олиб берилиши кўрсатилди.\nНазорат инстанциясининг тугатилиши эса фуқароларнинг йиллар давомида сарсон бўлишининг одини олади ва ишларнинг Олий судда кассация инстанциясида кўрилишига билан ишларнинг тезда ечим топишини англатади.\nПрезидентимиз одил судловни амалга оширишнинг коррупцияга қарши кураш билан узвий боғлиқлигини кўрсатиб, унга қарши кураш йўллари ишлаб чиқилаётганлигини айтди.\nКоррупцияга қарши кураш Агентлигининг ташкил топганлиги ҳам бу иллатга қарши курашнинг самарадор усуллари ишлаб чиқилганлигини англатади.\nШунингдек, йиғилишда судга бориш учун айрим туман ва шаҳарларимизда одамларга қулайлик яратиш зарурлиги масаласи ҳам жуда тўғри кўтарилди.\nХусусан, фуқаролик ишлари бўйича Зарбдор туманлараро суди Зарбдор, Зомин ва Янгиобод туманларидаги ишларни кўради.Жорий йилда ҳар ойда кўрилаётган фуқаролик ишлари ўртача 120 тани ташкил қилмоқда. Бу эса ишларнинг сифати ва самарадорлигига, барқарорлигига таъсир қилмай қолмаяпти. Шунга кўра, ҳозирда барча туманларда судья штат бирлигини очиш таклифи киритилган.\nПрезидентимиз хусусий мулк мулкдорларини ҳимоя қилиш масаласига, мамлакатимизга чет эл инвесторларини жалб қилиш масаласига эътиборни қаратди. Давлатимиз раҳбари инвесторларни мамлакатимизда қонун устуворлигига ишонтиролмасак, инвестицияларни жалб қилиб бўлмаслигини уқтириб ўтди.\nПрезидентимиз айниқча, кейинги йилларда туман(шаҳар) ҳокимларининг қарорлари суд тартибида кўплаб бекор бўлаётганлигига эътиборни қаратди.\nФуқаролик ишлари бўйича Зарбдор туманлараро суди томонидан 2019 йилда Янгиобод туман ҳокимининг 1 та, 2020 йилда Зомин туман ҳокимининг 1 та фуқаронинг уй-жойига мулк ҳуқуқини бериш ҳақидаги ўз қарорларини бекор қилиш ҳақидаги қарорлари суд тартибида ҳақиқий эмас деб топилди.Яъни, ҳокимлар мулк ҳуқуқини бекор қилиш фақат судлар томонидан амалга оширилиши ҳақидаги қонун нормасини бузишган.Аниқланган қонунбузарлик бўйича Жиззах вилоят ҳокимлигига хусусий ажрим чиқарилиб, чора-тадбирлар белгилаш талаб қилинди.\nШу билан бирга Давлат раҳбари томонидан суд фаолиятида рақамли технологияларни кенг жорий этиш масаласига эътибор қаратилгани биз учун қувонарли албатта. Бугунги кунда видеоконференция алоқа тизими билан жиҳозланган суд мажлиси фуқаролик ишлари бўйича Зарбдор туманлараро суди биносида мавжуд. Бу биринчи навбатда фуқароларимизга жуда ҳам катта қулайликлар яратиб, суд мажлисларини масофадан туриб ўтказиш имконини беради, яъни иш бўйича тарафлар турли вилоятлардан туриб суд мажлисида тўғридан-тўғри қатнашишлари мумкин.\nЎтган даврда биз судьялар халқ билан мулоқотларни оширдик,Фуқаролик ишлари бўйича Зарбдор туманлараро суди ҳам 2020 йил февраль ойида халқ депутатлари Зарбдор, Зомин, Янгиобод кенгашларига одил судловни амалга оширишдаги бир йиллик фаолияти юзасидан ахборотлар берди.\nДоимий равишда жойларга бориб фуқароларни сайёр қабул қилиб, муаммоларни жойида ҳал этиш чораларини кўрмоқдамиз. Шу билан бирга ишларни сайёр судларда кўришни кўпайтирмоқдамиз. Карантин вақтида ҳам фуқароларни судга чақирмасдан низоларни маҳаллаларда, корхоналарда карантин қоидаларига қатъий риоя этган ҳолда сайёр тартибда кўришни йўлга қўйдик. Бундай ўзгаришлар одамларимизда ҳақиқат ва адолатга бўлган ишончни мустаҳкамламоқда.\nБироқ, суд ислоҳотларида сезиларли ўзгаришлар бўлсада, ҳали одил судловни тўла амалга ошириш учун замин яратилди дейишга ҳали жуда эрта.\nФуқароларимиз суд қарорларидан норози бўлиб. юқори инстанция судларига эмас, балки бошқа идораларга, инсон ҳуқуқлари ташкилотларига, журналист ва блогерларга мурожаат қилаётганлиги суд тизимининг одиллигига, суд қарорларининг адолатлигига, қонунийлигига ишонмаслигини кўрсатмоқда.\nПрезидентимиз томонидан видеселекторда берилган кўрсатмалар ва судлар учун яратилаётган шароитлардан келиб чиққан ҳолда биз судьялар ўзимизга бўлган талабчанликни янада ошириб, бундан ҳам яхши ишлашимиз лозим.\nСудларда танқидий таҳлил, қатьий тартиб-интизом ва шахсий жавобгарлик кундалик қоидамиз, фаолиятимизнинг асосий мезони бўлиб қолиши лозим.\nЗарбдор туманлараро судти раиси Э.Умурзаков\nАдолатга қонунларнинг сўзсиз ижросини таъминлаш орқали эришилиши нуқтаи назаридан ёндашсак, суд ва одил судловнинг бу борадаги ўрни ҳамда аҳамияти яққол аён бўлади. Давлатимиз раҳбари томонидан “Халқ давлат органларига эмас, балки давлат органлари халққа хизмат қилиши керак”, “Инсон манфаатлари ҳамма нарсадан устун” ёки “Давлат ҳам, ислоҳотлар ҳам инсон манфаатига хизмат қилиш керак” деган тамойиллар илгари сурилгани бежиз эмас\nШунинг учун одамзод ҳар ишда адолатга таянади, ҳаётни шу мезон билан ўлчашга интилади. Адолат биз учун нафақат табиий, балки маънавий ва ижтимоий эҳтиёж ҳамдир. Ҳар қандай жамият ва давлатда адолатга, демакки, судларга, одил судловга бўлган ишонч муҳим ўрин тутади\nШуни ҳам қайд этиш жоизки, инсоннинг жамиятда азизлиги унинг ҳуқуқлари қай даражада рўёбга чиқаётгани, бу борадаги қонунлар ижроси, ҳуқуқни тўғри, адолатли қўллаш мисолида намоён бўлади. Бу эса, ўз номи билан айтганда, одил судловни таъминлаш демакдир.\nПрезидентимиз Шавкат Мирзиёевнинг Олий Мажлисга Мурожаатномасида қайд этилганидек, аввало, суд мустақиллигини тўлиқ таъминлаш – яқин келгусидаги энг муҳим вазифаларимиздан бири бўлиши зарур.\nДавлатимиз раҳбари шу йил 30 июнь куни одил судловни таъминлаш ва коррупцияга қарши курашиш борасидаги вазифалар муҳокамасига бағишланган видеоселектор йиғилишида суд тизими ҳақида фикр билдирар экан, “Суд биносига келган ҳар бир инсон Ўзбекистонда адолат борлигига ишониб чиқиб кетиши керак. Бу Президент талаби!”, деб қатъий таъкидлади.\nСудьялар маънавиятнинг моҳиятини, айниқса, чуқур англашлари керак. Ҳалоллик ва поклик уларнинг ҳаётида, фаолиятида устувор аҳамият касб этиши даркор. Ҳалоллик ва поклик устувор бўлса, қут-барака ёғилади, кутилган натижалар ҳам шунга яраша бўлади. Мурожаатномада таъкидланганидек, коррупцияга қарши кураш, адолатни бош мезон қилиб олиш, айтишга осон. Ўтмиш сабоқларидан маълумки, қайси ташкилотга коррупция билан курашиш ваколати юклатилса, бу иллатнинг барча ришталари ўша ташкилотга бориб уланаверарди.\nБундай ташкилот, коррупцияга қарши кураш эмас, балки, таъбир жоиз бўлса, уни бошқариш ва тартибга солиш билан машғул бўлиб кетарди. Ҳеч қандай жазо, ҳеч қандай хавф бунинг олдини ололмаган.\nСуд фаолиятида рақамли технологиялар жорий этилгани ҳам ишлар самарадорлигини оширганини айтиб ўтиш жоиз. Жорий йил якунига қадар Олий судда ягона “Адолат” ахборот тизимлари комплексини ишга тушириш вазифаси юклатиган.\nБунда барча учун судларга электрон мурожаат қилиш, мурожаатлар ҳолатини онлайн тарзда кузатиш, тарафларга маълумотларни электрон шаклда юбориш имконияти яратилмоқда.\nФуқаролик ишлари бўйича Фориш туман суди раиси Луиза ХАЛИТОВА\nЖиззахда судьянинг тақдимоти бўлиб ўтди\nСудьялик лавозимига Ўзбекистон Республикаси Судьялар Олий кенгаши томонидан муносиб деб топилган номзоднинг масъулиятини ошириш мақсадида тегишли ҳудуд жамоатчилиги, маҳалла фаоллари муҳокамасидан ўтказилиб, уларнинг розилиги олиб келинмоқда.\nЖиззахдаги сайёр қабулда 42 нафар фуқаролар судлардан миннатдорлигини билдирди\nЎзбекистон Республикаси Олий суди раиси ўринбосари И.Муслимов ҳамда Олий суд судьялари Ф.Турсунов ва Х.Эгамбердиевлар томонидан 2019 йил 13 ва 14 декабрь кунлари Жиззах вилоятида ўтказилган сайёр қабулда жами 196 та фуқаролар қабул қилинди.


Xiaomi иккита флагманига глобал MIUI 12.5 прошивкасини тарқатмоқда - Terabayt.Uz\nXiaomi иккита флагманига глобал MIUI 12.5 прошивкасини тарқатмоқда\n«Хитойча Apple» бултур октябрнинг бошида бирйўла иккита флагман – Xiaomi Mi 10T ҳамда Mi 10T Pro моделларини тақдим этган, шунингдек, «енгиллаштирилган» Xiaomi Mi 10T Lite смартфонини намойиш қилган. Булардан дастлабки иккитасига барқарор MIUI 12.5 график қобиғи асосидаги глобал прошивкалар тарқатила бошлади.\nЎҚИНГ: Камида 6 хил Xiaomi ва Redmi смартфонларида ишкал: компания айбини тан олди\nҲар иккала смартфон учун янги апдейт Android 11 операцион тизим талқини базасида тайёрланган бўлиб, v12.5.1.0 RJDMIXM рақами остида тарқатилмоқда. Прошивка дунёнинг турли ҳудудлари бўйлаб босқичма-босқич узатилади, шу сабабли сал кечикса хавотир олманг.\nАйтиш керакки, Xiaomi Mi 10T ҳамда унинг Pro-версияси бир хилда Snapdragon 865 процессорига, 144 герцлик IPS-экранга ҳамда 5000 мА/соатлик аккумуляторга эга. Уларнинг орасидаги асосий фарқ – камерада: Xiaomi Mi 10T асосий сенсори 64 мегапикселлик бўлса, Mi 10T Pro версиясида бу кўрсаткич 108 мегапикселгача оширилган ва тасвирни оптик барқарорлаштириш тизими қўшилган. Уларнинг барча хусусиятлари ҳамда Pro талқинининг анбоксинг видеоси билан мана бу хабаримизда танишиш мумкин.\nДарвоқе, DxOMark мутахассислари Xiaomi Mi 10T Pro флагманининг камера имкониятларини синаб кўришган. 108 мегапиксели билан у камераси 12 МПлик сенсорларга эга бўлган Apple iPhone 11 ҳамда 48+8+5 МПлик OnePlus 8 Pro моделлари орасидан жой олган. Шунга қарамай, унинг кўрсаткичлари Samsung компаниясининг иккита зўр флагмани – Galaxy Note 20 Ultra 5G (Snapdragon чипли) ва Galaxy S20+ (Exynos чипли) натижаларидан юқори чиққан.\nЎҚИНГ: Xiaomi смартфонлари нархлари билан танишамиз (2021 йил, июнь)\n#Smartfon #Xiaomi #Android смартфон #прошивка #смартфонлар #глобал прошивка #Xiaomi Mi 10T #Xiaomi Mi 10T Pro #MIUI 12.5


Android учун иловалар: Июнь ойининг энг яхшилари\nGoogle Play'нинг тугалланаётган ойдаги энг қизиқарли ва фойдали янгиликларини келтириб ўтамиз.\nXiaomi'дан ўта қулай MIUI ёрдамчиси — унинг билдиришномалар ойнаси ва тезкор созламалари ўзига хос. MIUI-ify дастури худди шундай экран ёрдамчисини одатий Android'га ўрнатиш имконини беради. Одатда у экраннинг пастки қисмидан бошқарилади, лекин ўзгартириб олиш созламалар орқали жуда осон. Бундан ташқари, сиз дарпардада қайси белгилар жойлашишини ва уларнинг кўриниши қандай бўлишини белгилай оласиз.\nMIUI-ify дастурини юклаш →\nАввал бошида ишлашдан тўхтаган Windows Phone учун яратилган Appy Weather об-ҳаво дастури энди Android учун мослаштирилди. У жуда жозибадор кўринишга эга, мусаффо ва содда интерфейси билан ўзига жалб қилади ва об-ҳавога оид жуда аниқ маълумотларни тақдим этади. Иловада қорайтирилган режим мавжуд ва билдиришномаларга эга. Шунчаки ҳаво ҳароратини билмоқчи бўлган фойдаланувчини чалғитмаслик учун шамол тезлиги, булут қалинлиги каби кўплаб маълумотлар махсус информатив экран орқали кўздан нари қилинган.\nAppy Weather дастурини юклаш →\nҲар сафар чўнтакка солишдан аввал қулфлаш жонингизга тегмадими? Албатта, бу биттагина тугмани босиш орқали амалга ошади, лекин барибир: агар бундан қутулишнинг имкони бўлса, нега синаб кўрмаслик керак? Pocket Mode дастури смартфонга яқинликни аниқловчи датчикларга эга — телефонни чўнтакка солинганини сезса, тасодифий босилиб кетишларнинг олдини олиб, экранни автоматик тарзда қулфлайди.\nPocket Mode дастурини юклаш →\nОсон бошқарилувчи дастур (унда фақат битта тугма бор!) қисқа видеороликлар ёзиб олади, кейин уларга мусиқа, фильтр ва эффектлар қўшади. Тайёр роликни Facebook ёки Instagram тармоғига юклаш жуда тез амалга ошади.\nZoomerang дастурини юклаш →\nAndroid учун расмларни таҳрирловчи содда ва қулай дастур. Унинг ёрдамида расмдаги одамлар ва объектларни осон қирқиб олиш, сўнг керакли фонга жойлаштириш мумкин. Илова 10 000дан ортиқ бепул фон, стикер, шрифт ва бошқа элементларни тақдим этади. У орқали суратингизни ҳақиқий санъат даражасига кўтаришингиз мумкин.\nPickU дастурини юклаш →\nКўплаб компаниялар ўзларининг сунъий интеллектли овозли ёрдамчиларига эга: Siri (Apple), Assistant (Google), Alexa (Amazon), «Алиса» («Яндекс»). Mail.ru ҳам анъанани давом эттирди ва шахсий виртуал ассистентини тақдим этди — «Маруся». Дастур мусиқани ёқа олиш хусусиятига эга, чипталар ҳақида маълумот бериши мумкин, об-ҳаводан хабардор қилади, эртак айтади (рус тилида), викториналарда қатнашади ва тармоқдан керакли ахборотни излаб бериши мумкин.\nМаруся дастурини юклаш →\nGoogle Android’нинг янги версиясини чиқарди


Ушбу сафар мамлакатимиз мустақиллигининг йигирма уч йиллиги байрамини ўтказиш ва унга тайёргарлик кўриш дастури доирасида уюштирилди. Саёҳатда вилоятнинг барча туман ва шаҳарларидан мактаб ўқувчилари қатнашди.\nСирдарёлик ёшлар пойтахт томошасини “Мустақиллик майдони”дан бошлашди. Шунингдек, улар Темурийлар тарихи Давлат музейи, Ҳазрати Имом мажмуаси каби шаҳарнинг диққатга сазовор масканларида бўлиб, кўркам хиёбонлар ва боғларида сайр қилишди.\n— Тошкентга илк бор келишим, — дейди Ширин шаҳридаги 2-умумтаълим мактаби ўқувчиси Хурсаной Жабборова. — Таассуротларим бир олам. Энг муҳими, жуда улуғвор ва обод пойтахтимиз борлигидан қалбим фахр-ифтихорга тўлди.\nАйтиш лозимки, ташкилотчилар ушбу саёҳат гуруҳини, асосан, кам таъминланган оилалар фарзандлари ҳамда ҳали республикамиз пойтахтида бўлмаган ўқувчилардан тузишга алоҳида эътибор қаратишди. Қувонарлиси, Мустақиллик байрамигача ўқувчилар учун яна бир неча бор ана шундай сафарлар ташкил этилиши кутилмоқда.\nМазкур рукндаги бошқа мақолалар: « Осойишта юртнинг ҳар гўшаси обод\tТоабад гулласин чаманинг, боғинг! »


Рамазон меваси – хурмо - Daryo\n15:50, 09.05.2018 28379\nРамазон меваси – хурмо\nРеспублика ихтисослашган терапия ва тиббий реабилитация илмий-амалий тиббиёт маркази шифокори Мухторжон Илёсов хурмонинг фойдали хусусиятлари борасидаги маълумотлар билан бўлишди.\nХитойлик узоқ умр кўрадиган одамлар асосан хурмо билан озиқланишар, араблар хурмони «сахро нони» деб эъзозлашар ва хурмодан 100 хилдан ортиқ таом тайёрлашар экан. Хурмо антиқа мева бўлиб кўпчилик диетологлар ширинлик ўрнида хурмони тавсия қилишади. Ундан ташқари, хурмо қадим замонлардан даво сифатида ҳам исте’мол қилинган.\nОдам организмида қондаги қанд миқдорининг камайиши натижасида очлик ҳисси пайдо бўлади, хурмо егандан сўнг бу ҳис йўқолади. Рўзадорлар хурмони ифторликдан олдин еса, организмда очлик ҳисси бартараф этилади, иштаҳа ором олади ва шунинг натижасида бирдан кўп овқат еб қўйишнинг олди олинади.\nБошқа мевалардан фарқли ўлароқ, хурмода 23 хил аминокислота мавжуд.\nМасалан, триптофан аминокислотаси миянинг функсионал ва руҳий ҳолатини меъёрда ушлаб туради. Тинчлантирувчи ва бироз уйқу чақирувчи хусусиятга эга. Натижада мия ҳужайралари фаолияти тезлашади, склероз олди олинади.\nГлютамин аминокислотаси ошқозон кислотасини (ширасини) камайтиради.\nХурмо таркибидаги глюкоза ва фруктоза (26-55%) витамин В5 билан организмда фаол сўрилиб, очлик ҳиссини йўқотади, жисмоний қувватни оширади. Мия ва асаб тизими фаолиятини тўлиқ тиклайди.\nБошқа мевалар каби хурмо таркибида холестерин сақланмайди.\nЭнергетик қуввати янги пишган мевада 142-274 каллорияга тенг. Хурмо ўзида 77% гача қуруқ моддалар сақлайди ва кам каллорияли маҳсулот ҳисобланади. Шунинг учун. бошқа ширинликлар ўрнига қўрқмай истеъмол қилиш мумкин, семизликка олиб келмайди.\nОлимларнинг фикрича, бир кунда 10 дона хурмо еса, одам суткалик магний, мис, олтингугурт, темир, кальцийнинг ўрни қопланади. Соддароқ қилиб айтганда, фақат хурмо ва сув билан инсон бемалол бир неча йил яшаши мумкин.\nХурмонинг хусусиятлари ва организмга таъсирини ўрганиш жараёнида қуйидаги фойдали хусусиятлари аниқланган:\nХурмо таркибида хавфли паразитлар, бактериялар, микроблар сақланмайди;\nХурмо таркибидаги моддалар одам организмидаги касаллик чақирувчи зарарли бактерияларни ўлдиради;\nХурмо аёлларда бачадон қисқаришини яхшилайди ва шу туфайли туғруқлар енгил кечади;\nИштаҳани меъёрига келтиради;\nМушаклар функциясини яхшилайди ва тиклайди;\nОч қоринга истеъмол қилиш организмдаги паразитларни ўлдиради.\nХурмо – бу таом, дори, ширинлик ва шарбатдир. Альбатта, одам хурмо истеъмол қилмасдан яшаши мумкин, лекин хурмо организм учун ниҳоятда фойдали.\n10:40 Бугун 892\nUFC 250. Аманда Нуньес Фелиция Спенсерни таслим этиб, яна бир бор чемпионликни ҳимоя қилди\n10:31 Бугун 4692\nТошкентдаги Дўстлик–Қўйлиқ метро линияси қуриб битказилди (видео)\n10:10 Бугун 8618\nЎзбекистон хориждаги фуқароларни олиб келиш учун яна 20 та чартер рейс амалга оширади\n10:06 Бугун 26661\nТошкентда бир кечада 87 кишида коронавирус инфекцияси тасдиқланди\n23:48, 05.06.2020 176718\n22:28, 05.06.2020 145737\n07:45, 06.06.2020 124616\n23:47, 06.06.2020 118323


Бангкокда ёнғин. » Новости Узбекистана сегодня: nuz.uz\nНовости Узбекистана → ҲОДИСА → Бангкокда ёнғин.\n03-04-2018 12:48 0 421 Рейтинг0 Чоп этиш\nБу ҳақда бугун “Bangkok Post” газетаси хабар тарқатди.\nМаҳаллий вақт билан соат 02.30 да 14 қаватли уйда ёнғин содир бўлган. Бир киши воқеа жойида, икки нафари шифохонада жон берган. Тутундан захарланган 30 киши эса маҳаллий шифохонларга жўнатилган.\nБангкок губернатори Асвин Кванмуангнинг маълум қилишича ёнғиндан жабр кўрганларга вақтинчалик кўмак маркази ташкил қилинган. Шунингдек, ҳукумат фавқулодда ҳодиса рўй берган кўп қаватли уйнинг бутунлиги ва яшаш учун хавфсизлигини текширишни режалаштирган.


Тожикистонда собиқ полициячи ўғирликда гумонланиб, экстремизмда айбланиб ҳибсга олинди\nЭкстремистик фаолиятга ошкора даъват қилишда айбланиб 6 йилга озодликдан маҳрум этилган собиқ милиция ходими Муҳриддин Имомовнинг адвокати Душанбе судига кассация шикояти берди.\n20 октябрь куни Душанбе шаҳри Исмоили Сомоний туман суди наркотик моддалар савдосига қарши кураш агентлиги ва Душанбе ички ишлар вазирлигининг собиқ ходими Муҳриддин Имомовни олти йилга озодликдан маҳрум қилди.\nТуркиядаги собиқ полициячининг онаси Майдаби Худоёрованинг айтишича, ҳукм ўқилиши чоғида унинг қариндошлари суд залига киритилмаган.\nИмомовнинг яқинлари суд жараёни «шошилинч ва амалда ёпиқ эшиклар ортида» 1 сонли СИЗО биносида ўтказилганини даъво қилмоқда. Суднинг якуний мажлиси ҳақида оилага ўша куни эрталаб маълум қилинган – қариндошлар Вахш вилоятини тарк этиб, пойтахтга етиб келганларида, суд аллақачон тугаган ва ҳукм эълон қилинган, дейди улар.\nМуҳриддин Имомовнинг адвокати Файзали Музаффаров ҳукм матнини ўтган ҳафта олганини айтди. «Мен ҳукмни ноқонуний деб ҳисоблайман ва шунинг учун юқори судга шикоят қилдим», деди адвокат. Музаффаровнинг сўзларига кўра, унинг ҳимоячиси Муҳриддин Имомов суд залида қариндошлари бўлмагани учун ҳукмни бошқа кунга қолдиришни сўраган, бироқ судья бу илтимосни рад этган.\nИсмоили Сомоний туман суди судланувчининг экстремистик фаолиятни амалга оширишга оммавий чақириқларда айби тўлиқ исботланганини маълум қилди. «Давлат айбловчиси Имомовни 7,5 йилга озодликдан маҳрум этишни талаб қилган, бироқ суд уни умумий режимдаги ахлоқ тузатиш колониясида ўтаган ҳолда олти йилга озодликдан маҳрум қилди», — деди Исмоили Сомоний туман судидаги манба.\nАдвокатнинг сўзларига кўра, судга Муҳриддин Имомовнинг айбини тасдиқловчи далиллар тақдим этилмаган. «Менинг мижозим суддан у интернетда тарқатгани айтилаётган видеоматериалларни кўрсатишни талаб қилди, бироқ унинг илтимоси рад этилди. Имомов айбини тан олишдан бош тортди», — деди Файзали Музаффаров.\nМаҳкум собиқ полициячининг яқинлари унинг калтаклангани ва қийноққа солинганини истисно қилишмаяпти.\nСобиқ полициячи Муҳриддин Имомов 2015 йилдан бери Туркияда. Тожикистон Миллий хавфсизлик давлат қўмитаси уни экстремистик гуруҳларга аъзолик бўйича жиноий иш амнистия тўғрисидаги қонун асосида тўхтатилгани ҳақида ёзма равишда хабардор қилгач, 2020 йил бошида ватанига қайтган.\nИмомовнинг яқинларининг айтишича, собиқ милиционер 7 июль куни Вахш вилоятида хавфсизлик хизмати ходимлари томонидан қўлга олинган. Қайтганидан сўнг Имомовнинг қариндошлари у оиласини боқиш учун ошхонада ишлаганини айтишган. Хавфсизлик ходимлари уни аввалига ушбу чойхонадан ўғирлик қилганликда гумон қилиб, ҳибсга олишган, кейин эса уни интернет орқали бошқа одамларга видео ва мақолалар жўнатганликда айблашган. Имомовга нисбатан Жиноят кодексининг модданинг 2 қисми 307-моддаси (Оммавий ахборот воситалари ёки Интернетдан фойдаланган ҳолда экстремистик фаолиятни амалга оширишга оммавий чақириқлар) билан жиноят иши қўзғатилган. Муҳриддин Имомовнинг яқинлари уни ҳибсга олиш олдиндан режалаштирилганига ишончи комил.


4823 Ўқиш режими + -\nМантиқийдир... Етим ва омий бир инсон оламлар саййиди бўлиб қолса, ҳасадгўйларнинг, адоват ва нафратчиларнинг, Сизни «шоир» деювчиларнинг, Сизни «сеҳргар» деювчиларнинг, Сизни «кофир» деювчиларнинг, Сизнинг шаънингизда ёзадиганларнинг, расм соладиганларнинг, ёлғон гапирадиганларнинг, сўкадиганларнинг кўп бўлиши мантиқийдир!\nБу ғайирликдир... Валид ибн Муғиранинг ғайирлигидек! У мусулмон бўлай деб қолмаганмиди? Бироқ нафсида нимадир ғимирлади, кибри уни шакка солиб қўйди. Ҳа, кибр дарди ― бу энг катта хатар! Бироқ жаннат ўз-ўзини обод қила олармиди? Кимдир жаннат ва унинг неъматларида, кимдир эса Сақарда. Бу мантиқийдир!\nМодомики, мусулмонлар шу аҳвол экан, модомики, ғаллангни ўз қўлинг билан экмас экансан, очлик ошқозонинг тимталаб, сени хорласа, душманларнинг тирноғи ўсиши мантиқийдир!\nМодомики, сўзинг тарқоқ, ўзинг сарсонсан, сўзингни тинглар қулоқ қайда?! Энди дардингни кимга айтасан? Кимдан аччиқланасан? Шикоятларингга ким қулоқ тутади?! Улар баъзи суратлар билан Мустафони хўрлашни мақсад қилмаганлар. Улар Саййидимиз Набий соллаллоҳу алайҳи васаллам башариятнинг саййиди эканини билишади. Улар сени қасд қилганлар, мени қасд қилганлар, бутун шу авлодни қасд қилганлар...\nМодомики, биз тарқоқ эканмиз, парчаланарканмиз, ҳақиқатларни яширар эканмиз, бошимизга бундан баттари кела бошлайди! Аммо саййидимиз Набий соллаллоҳу алайҳи васалламга келсак, у Зотга Робби кифоядир...\nУлар бизнинг устимиздан кулишмоқда, у Зотнинг эса танлаб олган, сақлаб олгувчи Робби бор! Улар у Зотни кўзлари билан кўрганларида эди, у Зотни қандай чизишни билишарди, у Зотни адолатлари, кенгбағрлиликлари ва сокинликлари билан номлашарди! Саҳобаларнинг у Зотнинг таҳоратларидан тушган сувни талашишларини кўришарди!\nУ Зотни кўрганларида қандай чизишни билишарди! Аммо биз Набийимизни қароғлар ичра чизмадик. Биз уларга динимизни гўё унда на илм, на адабиёт, на фан ва на санъат йўқ қилиб тушунтирдик! «Биз фалон эдик», «биз ундай эдик», «биз бундай эдик» деб чалғиб қолдик... Жорий ва келажак ишларда эса ухлаб олдик...\nБироқ... Бас, энди биз уйғондик, ўзимизга келдик, Сиздан жиддий кечирим сўраймиз, сизга қайтамиз! Сизнинг улусингиз, эй пок ва тоза қалб эгаси саййидимиз Набий, худди сиз каби фаолдир, ишчандир, соф ва тақводордир! Аммо анавиларнинг ғайирликлари уларни еб битиражак! Бу мантиқийдир!\nАвстралиянинг «Тувумба» шаҳарчасида янги масжиднинг очилишига оз қолди\nАвстралия жанубида жойлашган Квинсленд вилоятининг «Тувумба» шаҳарчасида биринчи масжид қурилмоқда. Жорий йилнинг 30 март кунида масжиднинг очилиш маросими давоми...\n07:18 / 21.01.2017 1270\nAввало, ўзингизни тарбияланг\nҲар бир мусулмон эрнинг зиммасида оиласини етарли нафақа ила таъминлаш вожибдир. Бас шундай экан, эрлар бу вожибни адо этиш йўлида кўчакўйда, бозорўчарда, давоми...\n08:10 / 14.12.2016 1531\n04:53 / 01.02.2018 1012\n«SHANEL # 5» атири таъқиқланиш хавфи остида\nБир қатор ўта машҳур атирлар, шу жумладан, кўпчилик аёлларнинг севимли атири бўлган «Shanel 5» «Chanel 5» таъқиқланиши ва уларнинг сотувдан олиб қўйилиши хавфи туғилди. давоми...\n08:52 / 02.12.2016 1460


Сенат мажлисида 2021 йилги давлат бюджети тасдиқланди\n18.12.2020 | 19:21\nТошкент шаҳрида 18 декабрь, жума куни бўлиб ўтган Олий Мажлис Сенатининг навбатдаги мажлисида 2021 йилги давлат бюджети маъқулланди. Бу ҳақда Сенат матбуот хизмати хабар берди.\nҚайд этилишича, «2021 йил учун Ўзбекистон Республикасининг Давлат бюджети тўғрисида»ги Қонун билан келгуси йил учун асосий макроиқтисодий кўрсаткичлар ва консолидациялашган Давлат бюджети прогнозлари ҳамда 2022–2023 йиллар учун бюджет мўлжаллари белгиланмоқда.\nДавлат бюджети даромадлари 147,2 триллион сўм ёки ялпи ички маҳсулотнинг 21,3 фоиз миқдорида белгиланмоқда. Давлат мақсадли жамғармалари даромадлари 26,2 триллион сўм, харажатлари эса 40,8 триллион сўм миқдорида режалаштирилган.\nДавлат мақсадли жамғармаларига республика бюджетидан 15,9 триллион сўм маблағ ажратиш ҳам белгиланган. Жумладан, бюджетдан ташқари Пенсия жамғармаси даромадлари 23,5 триллион сўм, харажатлари 36,5 триллион сўмни ташкил этгани ҳолда буджетдан 14,7 триллион сўм ажратилиши режалаштирилган.\nТаъкидланишича, макроиқтисодий сиёсатнинг асосий йўналиш ва кўрсаткичлари келгуси йилда ҳам коронавирус пандемияси давом этиши тахминларидан келиб чиққан ҳолда шакллантирилган. Бунда асосий эътибор макроиқтисодий барқарорликни сақлаб қолиш, фискал рағбатлантириш чораларини мўътадиллаштириб бориш, иқтисодий ўсиш суръатларининг 5 фоиздан юқори бўлишини таъминлашга қаратилган.\nШунингдек, инфляция даражасининг пасайиш тенденцияси давом этиши ва келгуси йилда унинг 10 фоиз атрофида бўлиши прогноз қилинмоқда. Ушбу ривожланиш кўрсаткичларига ҳар бир соҳада бошланган таркибий ислоҳотларни сифатли давом эттириш орқали эришиш назарда тутилган.\nБундан ташқари юқорида қайд этилганлардан келиб чиқиб, 2021 йилда Консолидациялашган бюджет даромадлари 178,5 триллион сўмга ёки ялпи ички маҳсулотнинг 25,9 фоизи даражасида прогноз қилинган.\nМаълум қилинишича, Давлат бюджетидан ижтимоий соҳаларга, хусусан, таълим соҳаси харажатларига 34,6 триллион сўм, Соғлиқни сақлаш соҳасига 19,6 триллион сўм, Маданият ва спорт соҳаси харажатларига 2,6 триллион сўм ва фанни янада ривожлантириш тадбирлари учун 1,2 триллион сўм йўналтириш режалаштирилган.\nДавлат дастурлари орқали эса узлуксиз таълим тизимини ривожлантириш дастурлари учун 2 197 милкиард сўм, фанни ривожлантириш дастурларини амалга ошириш учун 168 миллиард сўм, аҳолига тиббий хизмат кўрсатиш сифатини ошириш учун 3 952 миллиард сўм маблағ ажратиш режалаштирилган.\nШунингдек, жамоатчилик ва парламент назоратини кучайтириш чоралари доирасида қонунда илк бор биринчи даражали буджет маблағларини тақсимловчилари бюджетида давлат дастурлари учун ажратилаётган маблағлар алоҳида кўрсатилиши назарда тутилган.\nАввалроқ Ўзбекистоннинг умумий ташқи қарзи қанчалиги маълум бўлгани ва Ўзбекистоннинг 1-ярим йилликдаги ташқи қарзи миқдори маълум бўлганди. Шунингдек Ўзбекистонда Давлат қарзига хизмат кўрсатиш бўйича кафолат жамғармаси ташкил этилиши хабар қилинганди.


20 октябр 2020, Тошкент вақти: 13:04\nШуҳрат Жўраев Фурқат туман Тиббиёт бирлашмасида кўрикдан ўтмоқда.\nФарғона вилоятининг Фурқат туманида 35 ёшли ўқитувчи Шуҳрат Жўраев туман ИИБ нинг икки ходими уни мактабда компьютер ўғирланишига алоқадорликда айблаб, жиноятга иқрор этиш учун калтаклагани, ҳақоратлаб қийноққа солгани ҳақда Озодликка айтди.\nЖўраевнинг иддаосича, терговчилар уни жиноятга иқрор қилиш учун бир оёғини тиззадан букиб, қўлини олдинга узатиб, иккинчи оёқда тик туришга ҳам мажбурлашган.\nФурқат туман ИИБ навбатчиси Жўраевнинг калтаклангани ҳақидаги иддаолари юзасидан Озодлик саволларига жавоб беришни истамади.\nФурқат туман прокуратураси мактаб ўқитувчисининг туман ИИБ ида қийноққа солингани ҳақдаги даъволари юзасидан терговолди суриштируви ўтказилаётганини Озодликка тасдиқлади.\nФурқат туманидаги 34-сон ихтисослашган умумтаълим мактабининг жисмоний тарбия ўқитувчиси Шуҳрат Жўраевнинг Озодликка айтишича, 26 июль куни мактабда ўғрилик бўлган.\nБир кун ўтиб Жўраевни милиция ходимлари компьютер ўғрилигида гумонлаб, уйидан туман ИИБ ига олиб кетган.\nОзодлик билан суҳбатда Жўраев уни калтаклаган терговчилар фуқаролик кийимида бўлгани сабаб унвонларини билмаслиги, лекин улардан бирининг исмини эслаб қолганини айтди.\n"Воҳид исмли терговчи , ўттиз беш ёшларда, фуқаролик кийимида, мени хонасига олиб борди. Менга Ўзбекистон Жиноят кодексининг бир моддасини овозни чиқариб ўқишни талаб қилди. Қайси моддалиги эсимда йўқ. Етказилган зарарни қопласам озодликда юришим мумкин, деган маънодаги модда. "Сенга тегишли модда, зарарни қопла, юравер бемалол", деди. Шу пайт яна бир бола келиб, бармоқ излари менга тегишлилигини айтиб туҳматга қўйди. Кейин, қўшни хонадан чиққан бола "коридорга чиқ", деди. Коридорнинг бурчагида хонача бор экан, шу ерга олиб бориб уришни бошлади. Иккаласи ҳам без форма. Воҳид дегани ҳам урди. Бўйнимга, кўкрагимга, оёғимга. Кучли зарб билан. Уриб бўлганидан кейин ҳолим бўшашиб қолди".\nЖўраевнинг иддаосича, ИИБ ходимлари калтаклаш билан чекланишмаган, иқрор олиш учун бир оёқни тиззадан букиб, иккинчи оёқда тикка туришга мажбурлашган.\n"20 марта ўтириб тур" деди. Қилдим. Кейин "бир оёғингни букиб, қўлингни олдинга қилиб, бир оёқда тикка ҳолда 5 минут турасан ё компьютерни қайга қўйганинг, шеригинг кимлигини айтасан, бўлмаса тураверасан" деди. Кейин турдим. Кейин шериги бошқа хонага чақирди. "Стулга ўтир, ўзингга кел" деди. Эшикларни бекитдида "шу ерда ўтирасан ҳеч қаерга кетмайсан", деди ва чиқиб кетди".\nФарғоналик ўқитувчининг, айтишича, бир ярим соат ўтгач, терговчи яна хонасига қайтиб келган.\n"Кейин келди, хонасига. Сизлашга ўтди. "Сиз ўша ерда ишлайсиз экан, 2007 йилдан буён ёрдам беринг" деди. "Ҳовлингиз ҳам ўша ерда экан", деб мени чиқариб юборди".\nХонага ўрнатилган камераларни тўсиб калтаклашди\nЖўраев Фурқат туман ИИБ ида хоналарга кузатув камералари ўрнатилганини эслар экан бундай деди:\n"Камералар турибди, очиб кўришсин. Ишлаяптими йўқми, билмайман. Калтакланган жойимда камеранинг тагига келиб урди. Биттаси камерани тўсиб, эшикни беркитишга ҳаракат қиляпти, яна бири уряпти. Қайси бурчакда камера тушмаслигини билишса керак, ўша жойда уришяпти. Мен шу камераларни текшириб кўришларини сўрайман".\nУйига қайтганидан кейин Жўраев кўнгли айнишни бошлагани ва Тез ёрдам чақиртирганини айтди:\n"Шу куни соат кечки 9 ларда уйга Тез ёрдам чақиртирдим. Докторлар келди. Қон босимим 180га 110 экан. Кўкрак қафасимда оғриқ борлигини айтдим. "Нима бўлди", деди. Бўлган гапни айтдим уларга. "Биз билан кетасиз", деди. Фурқат туман Тиббиёт бирлашмасига олиб кетди. Рентген, ЭКГ қилди. Эрталаб жавоби чиқади, деди. Акам олиб кетди. Уйга борганда яна мазам бўлмади, яна Тез ёрдам келиб олиб кетди. У ерда укол қилди, ўзимга сал келиб яна уйга келдим. Улар прокуратурага айтишган экан, ҳаммасини прокуратура келиб ёзиб олди. Экспертиза тайинлашди, жавоби чиққани йўқ, чиқса ҳам прокуратурага беришар экан".\nШуҳрат Жўраев уни калтаклаган ва қийноққа солган ИИБ ходимлари жазога тортилишини талаб қилмоқда.\n"Мен ИИБ да камситилдим калтакландим. Улар жавобгарликка тортилиши ва бу соҳада умуман ишламаслиги керак."\nФурқат туман прокуратураси мактаб ўқитувчиси Фурқат Жўраевнинг туман ИИБ сида қийноққа солингани ҳақдаги даъволари юзасидан терговолди суриштируви ўтказаётганини Озодликка 28 июлда тасдиқлади.\n- Текширув бўляпти, тергов олди текшируви, - дея гапни қисқа қилди исмини очиқламаган Фурқат тумани прокуратураси ходими.\nФурқат туман ИИБ ходимлари Жўраевнинг калтаклангани ҳақидаги иддаолари юзасидан Озодлик саволларига жавоб беришни исташмади.\nИИБ терговчиси Озодлик саволини эшитиши билан телефонни қўйиб қўйди.\nОзодлик сўнгги бир ярим ой ичида ИИБ ходимлари фуқароларга куч қўллаши билан боғлиқ ўндан ортиқ холатни ёритди.\nБунинг ортидан ижтимоий тармоқларда Ички ишлар вазири Пўлат Бобожонов истеъфоси ва вазирликни қайтадан ташкил қилиш талаб қилиш бошланди.\n"Эзгулик" инсон ҳуқуқлари ташкилоти раҳбари Абдураҳмон Ташанов қийноқ қўллаган ИИБ ходимларининг кўпгина холларда жазодан осонгина қутилиб қолаётгани сабаб қийноқлар муаммоси сақланиб қолаётганини айтаркан, бундай деди:\n- Айнан жазосизлик сабаб қийноқлар ҳозир ҳам давом этиб келяпти. Президент ҳам қийноқларни таг-туби билан йўқ қиламиз деган, лекин қийноққа солувчилар жазосиз қолаётган экан ёки енгилроқ жазо билан қутилиб қолаётган экан бу муаммо давом этаверади. Биз билмаган ҳолатлар қанча бўлиши, қанчадан - қанча ИИБ ходими жазосиз қолган бўлиши мумкин, буни билмаймиз.\nАндижон шаҳар ИИБсининг 4-бўлимидан қийноқ белгилари билан кома ҳолатида касалхонага ётқизилган фуқаронинг ўлими ортидан шаҳар ИИБ нинг уч нафар ходими мансаб ваколати доирасидан четга чиқиш, қонунга хилоф равишда ҳибсга олиш, гумонланувчини қийноққа солиш ҳамда шафқатсиз муомала қилишда айбланиб, қамоққа олингани хабар қилинган.


Шавкат Мирзиёев Бухоро шаҳридаги Давлат хизматлари маркази ва IT Park'ни бориб кўрди. Бу ҳақда президент матбуот хизмати хабар бермоқда.\nБу ерда «ягона дарча» тамойили асосида 130 дан ортиқ турдаги давлат хизматлари кўрсатилади. Бинода Давлат хизматлари агентлиги вилоят бошқармаси, Халқ қабулхонаси, Тадбиркорлар мурожаатларини кўриб чиқиш бўйича қабулхона, ФҲДЁ бўлими, нотариал идора ҳам жойлашгани аҳолига қулайлик яратган. Кутиш залида китоблар жовони ташкил этилган.\nБинонинг иккинчи қаватида IT Park'нинг Бухоро филиали жойлашган. Бу ерда ҳам ўқувчилар, ҳам талабалар, ҳам фрилансер ва дастурчилар учун зарур шароитлар яратилган. Болалар мактаб давридан ўйинлар орқали ахборот технологияларига қизиқтирилади, кейин ўқитилиб, лойиҳалар ишлаб чиқишга ўргатилади. Бу ерда ёш ҳаваскорлар, робототехниклар, веб-дизайнерлар, профессионал дастурчилар йиғилган.\nПрезидент бу соҳа мамлакат тараққиёти учун жуда муҳим эканини таъкидлади.\n«Бухоро азалдан илм-фан маркази бўлган. Бугун ҳам билимли, интилувчан ёшлар кўп. Бухоронинг IT соҳаси бўйича брендини яратиш керак. Бунинг учун барча нарса – шароит, ресурс, интеллект бор», – деди Шавкат Мирзиёев.\nДавлат раҳбари «Мандэй ЛАБС» корхонасига асос солган 25 ёшли Саидравшан Шокиров, халқаро IT компаниялар билан ҳамкорликда ишлаётган дастурчи Шаҳрулло Тухсанов ва бошқа ёшлар билан суҳбатлашди.


Коронавирусдан ўлганлар сони бўйича Британия Италияни ортда қолдирди\nБритания Бош вазири Борис Жонсон ҳам коронавирусдан даволанди.\nБритания Covid-19га чалинганлар орасида ўлим ҳолати бўйича Италияни ортда қолдириб, жаҳонда биринчи ўринга чиқди.\nРасман билдирилишича, шу кунгача Британияда 29 420 бемор вафот этди. Италияда эса ўлганлар сони 29 315 нафар. Би-би-си радиосининг билдиришича, Британияда эпидемия Италияга қараганда тезроқ тарқалмоқда.\nКоронавирус бўйича ҳисобот олиб бораётган АҚШнинг Жон Хопкинс университети тарқатган маълумотларда қайд этилишича, вирусдан ўлганлар сони 252 минг кишига яқинлашди.\nДунёда 3 миллион 585 мингдан кўпроқ одамга коронавирус юқди. Беморлардан 1 миллион 168 мингдан кўпроғи соғайди.


Қўқон “замҳоким”и билан бирга ушланган темир йўл ходими бўйича изоҳ берилди | Qalampir.uz\nҚўқон “замҳоким”и билан бирга ушланган темир йўл ходими бўйича изоҳ берилди\n3-саҳифа\t20 Август 11:25 8576\nАввалроқ, Қўқон шаҳар ҳокимининг биринчи ўринбосари A.Н. “Қўқон минтақавий темир йўл узели” УК балансида бўлган 2,5 гектар ер майдонидаги бино ва иншоотлар бўйича ўтказиладиган аукцион савдоларда қарор чиқартириб бериш эвазига 180 000 доллар талаб қилингани ҳақида хабар тарқалган эди. У сўралган пулнинг бир қисмини олаётганда қўлга тушганди.\n“Ўзбекистон темир йўллари” AЖ Матбуот хизмати мазкур хабар юзасидан муносабат билдириб, корхонада ҳеч қандай сотувга қўйилган ер майдони йўқлигини билдирди. Шунингдек, ҳоким ўринбосари билан бирга ушлангани айтилган темир йўл ходими бўйича ҳам изоҳ берди.\nМаълум бўлишича, ҳолат ушбу корхонага мутлақо алоқаси йўқ ва корхонанинг ҳеч қандай ери сотувга қўйилмаган. Шу билан бирга, Давлат хавфсизлик хизмати Матбуот хизмати томонидан тасдиқланган хабарларда ҳам “Қўқон МТУ” УК балансидаги ер майдони ҳақида маълумот келтирилмаган.\nҚўқон минтақавий темир йўл узели молия бўлими бошлиғи ўринбосари сифатида кўрсатилган шахс О.М. “Қўқон МТУ” УК молия бўлими бошлиғи ўринбосари лавозимида ишлаган собиқ ходим бўлган.\nТаъкидланишича, у 2008–2017 йилларда ушбу лавозимда фаолият юритган. Ундан кейин 2017–2021 йилларда Қўқон шаҳар ҳокимининг биринчи ўринбосари лавозимида ишлаб келган.\n22 Сентябрь 15:47 33062\n21 Сентябрь 12:00 27219\n23 Сентябрь 16:54 20280


«iPad» одам ўлдиргани учун «Apple»ни судга...\n16.02.2019 14:59 0 168\nФото: «New York Daily News»\nАмерикалик Жулия Айрлэнд Мео (Julia Ireland Meo) ўзи яшаётган Нью-Жерси штати судига «Apple» корпорацияси устидан ариза топширди, деб хабар берди «Терабайт».\nУнинг даъвосига кўра, отасининг ўлимига «iPad» сабабчи бўлгани учун унинг ишлаб чиқарувчиси жавоб бериши керак.\nБредли Айрлэнд (Bradley Ireland) чиндан ҳам «iPad» сабабли квартирада юзага келган ёнғин оқибатида ҳалок бўлган. Даъво аризасига кўра, бу фожиа 2017 йилнинг 22 февралида юз берган. Ёнғин айнан планшет нуқсони, аниқроғи – унинг аккумулятори портлаши сабабли келиб чиққан.\nЖулиянинг таъкидлашича, «iPad» портлаши отасининг ўлимига сабаб бўлган, шунинг учун ҳам «Apple» етказилган зарарни қоплаб бериши лозим. Аммо корпорация тўлаб бериши керак бўлган маблағ миқдори аризада кўрсатилмаган – уни суд белгилайди. Шунингдек, планшетнинг модели ҳам, ундаги аккумулятор оригинал ёки йўқлиги ҳам маълум қилинмаган.\nApple суд фожиа iPad


“Изн” сўрашлик назарни ман қилиш учундир - Fitrat.uz\nБош саҳифа / Мақолалар / “Изн” сўрашлик назарни ман қилиш учундир\nNoyabr 27, 2018\t“Изн” сўрашлик назарни ман қилиш учундирda fikr bildirishni o'chirish 107 Кўришлар\nБировнинг ҳузурига киришга изн сўрашнинг ҳам ўзига яраша одоблари бор. Мусулмон кишилар ушбу исломий одобларга амал қилишлари лозим.\nБаъзи ҳолларда инсонлар тўй-ҳашам, маъракаларга айтаётган пайтда, бирор эҳтиёж билан бирор инсонни қидириб хонадонига борганида салом бермай, изн ҳам сўрамай тўғри хонадон ҳовлисига кириб борадилар. Хонадон эгаси қай ҳолатда бўлишини мулоҳаза ҳам қилиб кўрмайдилар. Хонадон эгаси чиққунича келган одам уйнинг барча бурчакларига обдон назар солиб чиқади. Хонадон эгаси чиққанидан кейин, “Чақирдим, эшитмадингиз, кириб келавердим”, деб ўзларини оқлаб ҳам қўйишади. Зеро, Ҳаё иймоннинг бир бўлагидир.\nАллоҳ таоло: “Эй иймон келтирганлар! Ўз уйларингиздан бошқа уйларга то изн сўрамагунингизча ва уларнинг аҳлига салом бермагунингизча кирманг. Ана шундай қилмогинғиз сиз учун яхшидур, шоядки, эсласангиз. Бас, агар у (уй)ларда бирортани топсангиз, то сизга изн берилмагунча уларга кирманг. Агар сизга “Қайтинг дейилса, бас, қайтинг – ўша сиз учун покдур Аллоҳ, нима амал қилаётганингизни ўта билувчидур” (Нур сураси 27-28-оятлар), деган.\nУшбу оятга амал қилинса, бировнинг хонадонига изн сўраб, салом бериб кирилсагина, турли ноқулай ҳолатларнинг олди олинади. Изн сўрамай кирган одам уй эгаларини ноқулай ҳолда турганини кўриб қолса, гуноҳ бўлади. Ҳар иккиси ҳам хижолатга тушади. Ҳатто хусумат, уруш – жанжал ҳам чиқиши мумкин. Баъзи ҳолларда уйда аёл киши ёлғиз бўлиши, устига бегона эркак кириб орада иғво, бўҳтон, фитна чиқиши мумкин. Бундай ҳолатлардан доимо узоқ бўлиш керак.\nИсломда нафақат бировнинг уйига руҳсатсиз кириш, балки назар солиш ҳам, ҳатто мактубини изнсиз ўқиш ҳам тақиқланади.\nАбдуллоҳ ибн Аббос розияллоҳу анҳу ривоят қилган ҳадисда Набиий соллаллоҳу алайҳи васаллам: “Ким биродарининг мактубига назар солса, худди дўзах оташига назар солгандек бўлади” (Имом Абу Довуд ривояти), деганлар.\nШунингдек, бировнинг мактубини ўғирлаб олиш ёки зўрлик қилиб ўқишга интилиш у ёқда турсин, изнсиз назар солиш ҳам мумкин эмаслигини юқоридаги ҳадисдан билиб олдик.\nБировнинг уйига “Салом” бериб тўғри кириб бораверишдан сақланайлик. Уйда аёллар борлиги, уй эгаларининг турли ҳолатда бўлиши мумкинлиги доим ёдимизда бўлса мақсадга мувофиқ бўлади.\nталабаси Ахмадхонов Хайруллохон\nАввалги Одобни аввало ким беради?\nКейинги Динлараро тотувлик


Нима учун Ўзбекистон миллий терма жамоаси...\n12.05.2019 10:19 0 1663\nФото: Sputnik / Ramiz Baxtiyarov\nМухлислардан бир савол кўп келиб тушади: «Нима учун Ўзбекистон миллий терма жамоаси ўйинлари вилоятларда ўтказилмайди? Ахир кўпинча ярим бўш турадиган «Миллий» стадиондан кўра Самарқанд, Наманган ёки Қаршида ўтказиладиган ўйинларга кўпроқ мухлис тушган бўларди-ку!»\nЎзбекистон профессионал футбол лигаси директори ўринбосари Диёр Имомхўжаев ушбу саволга жавоб бериб ўтди.\n«Айни вақтга келиб «Насаф», «Навбаҳор» ва «Андижон» клублари стадионларида миллий терма иштирокидаги ўйинларни ташкил қилиш мумкин. Аммо Қарши, Наманган ёки Андижонда 5 юлдузли отеллар етарлими, деган савол келиб чиқади. Ўзбекистон билан ўйнаш учун ташриф буюраётган ҳар қандай мамлакатнинг бош жамоасига фақат ва фақат 5 юлдузли меҳмонхона талаб этилади.\nШунингдек, бизда транспорт тизимида ҳам муаммолар бор. Масалан, водийга бирор футбол клубини автобусда олиб боришнинг иложи йўқ (Қамчиқ довони масаласи). Авиарейслар эса энди-энди кўпаймоқда, бироқ етарли даражада эмас. Оддий мисол, Берлин футбол академияси тарбияланувчиларини водийга олиб боришнинг энг мақбул варианти поезд ёки самолёт эмас, минивен бўлиб чиқди. Чунки жамоани Тошкент халқаро аэропортига етиб келиши билан, шу ернинг ўзидан Андижон ёки Наманганга самолётда йўналтириб юборишнинг иложи йўқ. Улар аввал Тошкентга кириб, бирор отелдан қўним топиб, кейинги рейсни кутишлари керак. Бу ҳам ортиқча харажат, ҳам вақт талаб этади.\nВилоятдан туриб Тошкентга етиб келиш эса нисбатан осон. Қолаверса, мамлакатда бош стадион бор — «Миллий» стадион. Англияда ҳам терма жамоа асосан «Уэмбли»да ўйнашидан хабардорсиз. Германия ёки Японияда яхши стадионлар ҳар нуқтада бор. Қўшимчасига, транспорт ва отеллар масаласида ҳам муаммолар йўқ. Шундан келиб чиқиб, миллий терма ўйинларини исталган шаҳарда ўтказишнинг имкони бор.\nВа яна бир сабаб. Тошкентга келаётган терма жамоаларнинг ҳам талаби бўлади. Улар ўз режаларидан келиб чиқиб, ички рейсларни ортиқча деб топишлари мумкин. Яъни, тўғридан-тўғри ўйин бўладиган эҳтимолий Самарқанд, Бухоро ёки водийнинг бирор шаҳрига бориш, Тошкентга келиб, яна қайта учишдан кўра афзалроқ кўрилади. Сир эмаски, спортчилар узоқ парвозларни ёқтирмайди, бу ҳолат уларнинг тикланиб олиш вақтига ҳам таъсир кўрсатади».\nфутбол Бунёдкор Ўзбекистон миллий терма жамоаси миллий стадион\nСпорт бугун, 08:57\nБугун Тошкентда ўсмирлар Осиё чемпионати саралаши бошланади. Ўзбекистон Баҳрайн билан ўйнайди\nСпорт бугун, 02:05\nУЕФА Чемпионлар лигаси: «энг кучсиз» жамоа «Интер»дан очко олди, Неаполда байрам, Зальцбургда «голлар ёмғири»\nСпорт Кеча, 16:15\nЎзбекистон 19 ёшли футболчилар ўртасида кечадиган Осиё чемпионатига мезбонлик қилади


Саъдуллаев 30 ёшгача бўлган фуқароларни "Президент жамоаси"га ишга таклиф қилди\n00:08 23.08.2017 (Янгиланган 00:24 23.08.2017) Ҳавола олиш\nЎзбекистон Халқ таълими вазирлиги илғор, лидерлик қобилиятларига эга, глобал фикрлай оладиган, фаол, ташаббускор, креатив ва жамиятда ўз ўрнига эга, ўз лойиҳаларини амалга оширган ва оширмоқчи бўлган ёшлар учун янги вакансия эълон қилади\nТОШКЕНТ, 23 авг — Sputnik. Халқ таълими вазирлиги 30 ёшгача бўлган фуқароларга зўр иш ўринларини таклиф қилмоқда. Бу ҳақда Ўзбекистон Халқ таълими вазири ўринбосари Алишер Саъдуллаев ўзининг Фейсбукдаги саҳифасида хабар берди.\n"Вазирлигимиз илғор, лидерлик қобилиятларига эга, глобал фикрлай оладиган, фаол, ташаббускор, креатив ва жамиятда ўз ўрнига эга, ўз лойиҳаларини амалга оширган ва оширмоқчи бўлган ёшлар учун янги вакансия эълон қилади!", — дейилган хабарда.\nТанлов 3 босқичдан иборат:\n— Номзодлар қизиқишлари, ютуқлари ва аниқ мақсадлари кўрсатилган резюме/CVларни a.z.sadullayev@gmail.com электрон почтасига юборишлари керак.\n— 1-босқичдан муваффақиятли ўтган номзодлар "Юртимиздаги мактабларда таълим олаётган 1-11 синф ўқувчилари ҳаётида қандай янгиликларни амалга ошираман" мавзусида иншо ёзиши керак бўлади.\n— Энг яхши иншо муаллифлари вазирликка суҳбатга таклиф қилинади.\n"Бунинг учун махсус тажриба керак эмас! Бакалавр даражаси ва ёшлар билан ишлаш иштиёқи бўлса бас! Суҳбатдан муваффақиятли ўтган номзодлар вилоятлар ва хорижий давлатларга сафарлар уюштиради ва йирик давлат ва халқаро лойиҳаларни амалга оширишда иштирок этади. Бу вазифа учун 30 ёшгача бўлган номзодлар таклиф қилинади.\nАгар танишларингиз орасида ана шундай қобилиятга эга ёшлар бўлса, изоҳларда уларнинг исм-фамилиясини кўрсатиб ўтишингиз мумкин! Резюмелар 24 август соат 12:00 гача қабул қилинади!", — деб ёзган Саъдуллаев.\nЁш вазир ўринбосарининг бу эълонига жуда кўп фуқаролар қизиқиш билдирган. Фейсбук фойдаланувчиларининг аксарияти, таклиф этилаётган вакансияларга муносиб деб билган танишлари исм-шарифларини пост тагидаги изоҳларда келтириб ўтишган.\nШу билан бирга ёш чегарасининг "30" этиб белгилангани аксарият ўзбекистонликларнинг норозилик билдиришларига сабаб бўлган.


Осиё Кубогида олтинчи маротаба қатнашамиз / CHAMPIONAT.asia\nОсиё Кубогида олтинчи маротаба қатнашамиз\nБугун қўлга киритилган ғалабадан сўнг Ўзбекистон миллий терма жамоаси ўз тарихида олтинчи маротаба қитъа чемпионатида иштирок этадиган бўлди.\nМТЖ ОФКга ўтганидан буён Осиё Кубоги доирасидан ўрин олган биронта мусобақани қолдириб юбормаган. Осиё Кубогидаги иштирокимиз 1996 йилдан бошланган. Энг яхши натижамизга 2011 йил Қатарда бўлиб ўтган турнирда эришганмиз. Дастлабки иккита иштирокимизда гуруҳ ўйинларидан ортга қайтганмиз. Кейинги иккитасида чорак финалларда мағлубиятга учрадик.\nБу сафар Осиё Кубогига йўлланма олиш осон бўлгани йўқ. 3 йил аввал мусобақа ғолиблиги учун кураш олиб борган терма жамоамиз, бугун сафарда 10 киши бўлиб қолган Гонконгни аранг мағлубиятга учратди.\nОсиё чемпионатида иштирок этиш борасида Жанубий Кореянинг олдига тушадигани йўқ. Корейслар 13 маротаба қитъа чемпионатида иштирок этганлар. 1956 ва 1960 йилларда чемпионликка эришганлар. Улардан кейин БАА ва Саудия Арабистони ҳисобида 9та мусобақа мавжуд. Япония ўзи қатнашган 8та мусобақанинг 4тасида бош совринга эга чиққан.\nҚизиғи шундаки, 1956 йили бўлиб ўтган биринчи Осиё Кубогида 4та жамоа иштирок этган. Булар, Ж.Корея, Вьетнам, Гонконг ва Исроил. Мусобақага Гонконг мезбонлик қилган. Гонконг эса бронза медаллари билан тақдирланган.


Lenovo Miix 720 гибрид планшети Intel Kaby Lake базасида ишлайди » Ўзбекистон янгиликлари – Zamin.uz\nLenovo Miix 720 гибрид планшети Intel Kaby Lake базасида ишлайди\n01 ноябрь 2016, 16:31\nLenovo компанияси ўзининг ўтган йили чиқарган Lenovo Miix 700 планшетини алмаштирадиган янги модель устида ишлаяпти. Terabayt.uz нашрининг ёзишича, моделга Lenovo Miix 720 номи берилади. Янгиланган гибрид версияси юқори аниқликдаги экран, муқова-клавиатура ва USB Type-C порти билан жиҳозланади. Бироқ моделга ўрнатиладиган тезкор Intel Core i7 Kaby Lake процессори ундаги энг аҳамиятли янгилик ҳисобланади.\nLenovo Miix 720 планшетига 23 дюймли аниқлиги 2880 x 1920 пиксель бўлган дисплей, Core i3-7100U, Core i5-7200U ва Core i7-7500U процессорлари, 16 ГБгача оператив хотира ва 1ТБ PCIe интерфейсидаги доимий хотира ўрнатилади.\nWi-Fi (802.11ac) ва Bluetooth 4.1 модулларини қўллаб-қувватлайди, унда USB 3.1 Type-C, USB 3.0 ва USB 2.0 портлари кўзда тутилган. Модель шу ойда сотувга чиқарилиши мумкин. Нархи ҳозирча маълум қилинмаган.\nТеглар: қилинмаган номи модель ГБгача қўллаб экран\nЯнгиликлар » Технология » Lenovo Miix 720 гибрид планшети Intel Kaby Lake базасида ишлайди\n22:07 Lenovo ThinkPad X270 ноутбуки автоном режимда 20 соат ишлаши мумкин\n15:07 Lenovo Miix 520 ноутбуки устида ишлаяпти\n22:50 Lenovo иккита катта экранли фаблетни намойиш қилди\n15:52 Lenovo 12 дюймли Yoga Book тайёрламоқда\n00:06 Lenovo Microsoft Surface планшетининг эгизагини тақдим этди


12:04 21.04.2017 Ҳавола олиш\nЯпония Шимолий Корея томонидан рўй бериши мумкин бўлган ракета зарбасига қарши тавсияларни эълон қилди\nТОШКЕНТ, 21 апр — Sputnik. Япония ҳукумати мамлакат аҳолиси учун КХДР томонидан рўй бериши мумкин бўлган ракета зарбасига қарши тавсияларни эълон қилди. Бу ҳақда Киодо агентлигига таянган ҳолда РИА Новости хабар берди.\nАгентлик маълумотларига кўра, Япония ҳукумати бу вақтда кўчада бўладиганларга мустаҳкам биноларда ёки бинонинг ер остида жойлашган қаватларида бекинишни, агар паноҳ топиш учун жой мавжуд бўлмаса, ерга юзтубан ётишни тавсия этган.\nОдамларга бинолар ичида ойнасиз хоналарда беркиниш тавсия этилган.\nЯпония ҳукумати ракета зарбаси таҳдиди ҳақида сигналларни J alert огоҳлантириш тизими овоз карнайлари, махсус радиоалоқалар, маҳкамалар сайтлари ва электрон почталар орқали етказишни кўзламоқда.\nЯпония ҳукумати маҳаллий ҳокимият органларига ракета таҳдиди юз бериши ҳолатларига қарши аҳоли ҳамда йўллардаги автотранспорт ҳайдовчилари ўртасида ўқув машғулотлари ўтказишни тавсия этган.\nЯпония ракета зарбаси таҳдидини ўта жиддий қабул қилмоқда. Сабаби, Шимолий Корея ўз баллистик ракеталари синовини амалга оширганида, Пхеньян учирган ракеталар Япония қирғоқларига келиб тушган. Илгарироқ Япония ҳарбийлари агар таҳдид юзага келгудек бўлса, КХДР ракеталарини йўқ қилиш бўйича буйруқ берган, аммо ракеталар Япон денгизи яқинига келиб туша бошлагач, бу каби буйруқлар берилиши тўхтатилган. АҚШ томонидан Японияда жойлаштирилган олдидндан огоҳлантирувчи тизимлар Пхеньян томонидан ракеталар учирилишини ўз вақтида қайд эта олмаган.


ҚАДРИНГНИ БИЛГАН БИЛАН БЎЛ! - 22 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Август » 22 » ҚАДРИНГНИ БИЛГАН БИЛАН БЎЛ!\nҚАДРИНГНИ БИЛГАН БИЛАН БЎЛ!\nОта ўлимидан олдин фарзандини чақириб, қўлига бир соат тутқазди.\n– Бу соат 200 йил олдин ясалган. Бизга бобонгнинг боболаридан мерос қолган. Сен буни маҳалла бошидаги соатсозга олиб бориб, сотмоқчи эканингни айт ва унинг жавобини менга келтир, – деди. Ўғил бориб, соатсоздан:\n– Бунинг эски экан, беш доллар бераман,- деган жавобни олиб келди.\n– Энди буни ноёб нарсалар сотиладиган дўконга олиб боргин, – деди ота.\nУ ерга борган ўғил дўкондорнинг «беш минг доллар бераман» деган жавоби билан қайтди. Ота яна ўғлини юбора туриб:\n– Энди буни давлат музейига олиб бориб, сотмоқчи эканингни айт, – деди. Музейга бориб, отаси ёнига жуда ҳайратланган ҳолда қайтган ўғил:\n– Музейдагилар бир мутахассисни чақиртириб, уни яхшилаб текширганларидан сўнг, шу бир парчагина темирни бир миллион доллар деб баҳолашди-я, – деди.\n– Болам, сенга ўргатмоқчи бўлганим, сенинг жойинг қадрингни тўғри билишадиган жойда. Ўзингни нотўғри ерга қўйиб, қадрингга етмасалар, хафа бўлиб юрма. Қадрингни билган қадрингга ҳам етади. Ўзингга нолойиқ бўлган ерда ҳаргиз қолма!» дея насиҳат қилган бўлди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўғил бола саломатлигига доир 5 муҳим қоида\t10:29, 20 сентябрь 2016\tУролог шифокорларнинг фикрича, эркакни бутун умри давомида қийнайдиган жинсий муаммолар болалигидан бошланади. Афсус, уларнинг аксарияти фарзанд саломатлигига бепарволик туфайли рўй беради. Мухлисларимиз ўғил фарзанд парваришида бу каби хатоларга йўл қўймасликлари учун бу ҳақда тегишли тавсияларни берамиз. Мавзу юзасидан шифокор-уролог Улуғбек ЭРГАШЕВ маълумот беради. 1. Жинсий аъзоларни исиб кетишдан асранг. Ҳозирги кунда бу энг катта муаммо. Негаки, фарзандларимиз туғилганидан то 2 ёшга тўлгунига қадар куну тун памперсда юришади. Оналар учун қанчалик қулай бўлмасин, шў вақтида алмаштирилмаган таглик жинсий аъзоларнинг қизишига сабаб бўлиши мумкин. Бу эса боланинг мояклари учун хавфли. Худди шу ҳолат оналарнинг болага ҳаддан зиёд иссиқ кийимлар кийдириши оқибатида рўй беради. Кундузи болага памперс кийдириш шарт эмас. Уни чилла даврида тўсишга ўргатсангиз, бас, памперс тақишга эҳтиёж қолмайди. Шу йўл билан фарзандингизни икки нохуш дард – баланопостит (моякларнинг яллиғланиши) ва энурез (сийғоқлик)дан сақлаган бўласиз. 2. Гигиенага риоя қилинг. Албатта, ҳар бир она чақалоқнинг парваришлашнинг умумий қоидаларини билади. Аммо ўғил боланинг жинсий аъзолари парвариши ҳақида ҳамма ҳам хабардор эмас. Ўғил боланинг жинсий аъзоси усти тери билан беркитилган бўлади. Агар она боланинг аъзосини бир кунда 3-4 мартагача илиқ сувда совунлаб ювмаса, жинсий аъзо учини ёпиб турувчи тери остида зарарли бактериялар йиғилиб, у ерда кучли яллиғланиш рўй беради. Бу эса бир қатор сийдик йўллари касалилкларига туртки бўлади ҳамда келажакда ўғилчангизнинг насл қолдириш қобилиятига таъсир қилади. Бундай бўлмаслиги учун болани ҳар уч соатда остини иссиқ сувда яхшилаб ювиш ва сочиқчада артгач, очиқ ҳавода иштонсиз бироз қолдириш фойдали. 3. Тор кийимлар кийдирманг. Бу айниқса ички кийимларга тегишли. Аксарият оналар ўғил фарзандларига тор “плавка” ёки шортик кўринишидаги ички кийим кийдиришади. Улар жинсий аъзони сиқиб, моякларнинг яхши ривожланишига тўсқинлик қилади. Натижада жинсий аъзода қон айланиши бузилади. Оналаримиз ўғилларига халқ орасида “оилавий” деб номланган бўкса ва мояк соҳасини сиқиб турмайдиган кенг ички либос кийдиришлари, унинг 100 фоиз пахтадан тайёрланганини ва ювилганда ўчмаслигига аҳамият беришлари керак. Албатта, ювилгач унга дазмол босишни ҳам ёдда тутиш зарур. 4. Шикастланишдан асранг. Мактаб ёшидаги болалар “уруш-уруш” ўйнаш пайтида бир-бирларига шикаст етказишлари табиий. Кўп ҳолларда бола ўйин билан бўлиб, айнан қайси жойига зарб етганини эсламайди ҳам. Лекин қорин остига тушган кучли зарб кейинчалик уруғ тушишининг қийинлашуви, жинсий заифликка олиб келиши ҳеч гапмас. Кўп ҳолларда бу шикастлар сийдик пуфаги соҳасида бўлади. Оғрик қучидан бола ҳушидан кетиши ҳам мумкин. Болага тенгдошлари билан ўйнаганда қорин остига урмасликни ва ўзини ҳам бундай ҳарблардан ҳимоялаш кераклигини уқтиринг. Борди-ю, бундай ҳолат рўй берган бўлса, бола оғриқдан шикоят қилса, зудлик билан шифокор-уролог ёки андрологга мурожаат қилиш зарур. 5. Юқумли касалликлардан эҳтиёт қилинг. Ўғил бола учун айниқса ёшликда кўп учрайдиган паротит (тепки) касаллиги хавфли саналади. Агар фарзандингизда бу касаллик кузатилса, терапевт билан бир қаторда уни уролог кўригидан ҳам ўтказинг. Чунки тепки боланинг тухумларини зарарлаб, уни нобуд қилиш хусусиятига эга. Ҳар куни бемор боланинг жинсий аъзоларини текширинг, мояклари қизарган ёки шишганлигига алоҳида аҳамият беринг. Бундай ҳолатда шифокор буюрган микробга қарши дори воситалар ёрдамида касалликни даволаш мумкин.\nБола вояга етаётган пайтда уни яна бир нохуш касаллик кутиб туриши мумкин. Гап ўғил болаларда учрайдиган варикоцеле касаллиги ҳақида кетмоқда. У жинсий аъзодаги пастга тортувчи оғриқ, моякнинг катталашуви билан ифодаланади. Бу касалликни зудлик билан жарроҳлик усули қўллаб даволаш талаб этилади. Агар муолажа вақтида бажарилмаса, касаллик боланинг буйрагига, вояга етганида эса эрлик қувватига жиддий таъсир қилиши мумкин. Шундай экан, касалликни олдини олиш муҳим саналади. Касалликнинг олдини олиш учун болада ич қотишига йўл қўймаслик, оғирликлар кўтаришдан сақлаш, сийдик йўллари касаликларидан асраш зарур. Ушбу бешликка риоя қилинса, ўғил бола саломатлигидаги кўпгина нохушликлардан сақланиш мумкин. Асосийси, фарзандингиз саломатлигига доир ҳар қандай ўзгаришларга бепарво бўлманг. Ўз вақтида пайқалган ҳар қандай касалликнинг олдини олиш мумкин.


АҚШда коронавирус юқтириш ҳолатлари ҳар куни кўпаймоқда\n18 Август 2021 18:24\nNUR-SULTAN. Kazinform- АҚШда коронавирус юқтириш ҳолатлари ошиб бормоқда. Расмийлар COVID-19 янги тўлқинини эълон қилишди ва уни «дельта» штаммининг тарқалиши билан боғлашди, дея хабар беради Kazinform Қозоғистонда COVID-19 тарқалишининг олдини олиш бўйича идоралараро комиссиясининг Telegram- каналига таяниб.\nАниқланган ҳолатларнинг бир сутка ичидаги сони 130 мингдан ошди. Ўтган ҳафтада юқтирганлар сони 900 мингдан ошди. Бундан ташқари, касалхонага ётқизилган болалар сони ортиб бормоқда. Шу муносабат билан, Оқ уй қайта эмлаш муддатини белгилаб қўйди.\nБолқон Косово Республикаси барларнинг иш вақтини чеклаб қўйди ва тунги клублар фаолиятини тақиқлади. 20 августдан 1 сентябргача ресторан ва кафелар 22:30 да ёпилади, ташриф буюрувчиларни фақат эмлаш гувоҳномаси тақдим этилгандан кейин қабул қилиш мумкин. Тўй меҳмонларининг максимал сони 300 дан 150 кишига қадар чекланган. Илгари бундай чоралар Шимолий Македонияда жорий қилинган эди.


Aқиданинг аҳамияти — KUKALDOSH.UZ\nСолиҳ амалнинг қабул бўлиши учун уни бажо келтирувчининг ақидаси соғломлиги, хусусан, ширк ва куфрдан холи бўлиши шартдир. Кишининг ақидаси тўғри бўлмаса, қилган амаллари бекор бўлади.\n“Ақида” сўзи араб тилидан олинган бўлиб, бир нарса иккинчи нарсага маҳкам боғланганини англатади. Бу атаманинг шаръий маъноси эса, инсонни маълум бир тушунчалар билан маҳкам боғлаб турадиган қатъий ишонч демакдир. Эътиқодимиз амалларимизда чинакам акс этиши ва ижобий таъсир кўрсатиши учун аввало ақидани чуқур ўрганишимиз, идрок қилишимиз лозим. Ақидамиз илмий асос билан чамбарчас боғланган бўлмоғи керак. Вақтлар ўтган сайин қўшимча далиллар ўз исботини топиши билан бу ҳосила (илм) тобора мустаҳкам ўрнашади. Муайян маълумотга бўлган ишонч киши зеҳнида қарор топиб, унинг туйғуларини йўналтириш-бошқариш даражасига етса, уни “ақида” дейилади. Унинг кўплик шакли “ақоид” бўлади.\nМусулмон киши қатъий ишониши вожиб бўлган маълумотлар ҳақида баҳс юритувчи илм соҳаси “ақида”, “ақоид”, “эътиқод”, “тавҳид” ва “фиқҳи акбар” каби номлар билан аталади.\nTўғри шаклланган ақида ширк ва залолатдан тўсувчи қалқон вазифасини ўтайди. Ақида нелигини билмаган кимса йўлини йўқотиб, оёғи тортган томонга бефарқ кетаётган гумроҳнинг айни ўзидир. Минг афсуски, бугунги кунда баъзан ўтганларни қабрини зиёрат қилиш асносида қабрдагилардан ёрдам сўраш, қабрни тавоф қилиш, чироқ ёқиш, дарахтларга ип боғлаш каби хурофотларни бажариш ҳолатларига гувоҳ бўлиб қоламиз. Ваҳоланки, шариатимизда бу каби амаллардан қайтарилган. Аслида қабрлар зиёратидан Аллоҳ таолонинг розилиги, қалб юмшоқлиги ҳамда ўтганларга дуойи хайрлар йўллаш мақсад қилинмоғи керак. Ақидаси мустаҳкам инсон бу каби қалтис ишлар билан иймонини хатарга қўймайди, ширкдан ҳазар қилади.\nАқоид илмини ўрганишга киришган талаба ушбу илмнинг тутган ўрни, алоҳида илм бўлиб шаклланиши, асосий манбалари, Аҳли сунна вал жамоа билан адашган фирқалар орасидаги баҳс-мунозараларнинг ҳақиқати, Аҳли сунна вал жамоа ақидасининг далиллари, Мотуридия мазҳабининг хусусиятлари, Мотуридия ва Ашъария мазҳаблари орасидаги фарқлар ҳақида билимга эга бўлади. Аҳли сунна вал жамоа ақидасини баён қилувчи мўътабар манбалар билан танишади, ақидавий мазҳаб қарашларини тўғри шарҳлаш малакасини ўзлаштиради.\nКАЛИТ СЎЗ: ақида, ақоид, қабул, ширк, эътиқод


Молия вазирлиги: ўзгаришлар катта | Правда Востока Online\nТизимни иқтидорли, шижоатли ва ватанпарвар ёш кадрлар билан тўлдириш бўйича Ўзбекистон ёшлар иттифоқи билан ҳамкорликда амалий ишлар олиб борилмоқда.\nҲозирги кунга қадар Молия вазирлиги ва унинг ҳудудий органларига Ўзбекистон ёшлар иттифоқи тавсияси билан 1148 нафар ёшдан ишлаш таклифи келиб тушди.\nНомзодлар билан суҳбатлар ўтказилиб, улар орасидан иқтидорли жами 289 нафари ишга қабул қилинди. Жумладан, 14 нафари марказий аппаратга, 154 нафари ҳудудий молия идораларига, 64 нафари ғазначилик ва 42 нафари бюджетдан ташқари пенсия жамғармасининг ҳудудий бўлинмаларига ҳамда 15 нафари давлат молиявий назорати бошқармаларига ишга қабул қилинди.\nИшга қабул қилинган ёшлар орасидан 19 нафари раҳбар лавозимларига тайинланди (Нукус шаҳар, Асака, Ўрта Чирчиқ ва Оққўрғон туманлари молия бўлим мудирлари, Шайхонтоҳур ва Чилонзор туманлари ғазначилик бўлим бошлиқлари ҳамда 13 нафари ҳудудий бошқармалар бўлим бошлиқлари).\nШу билан бирга, ҳудудий Давлат молиявий назорати бошқармаларидаги бўш иш ўринларини ёш кадрлар билан тўлдириш кўзда тутилган.\nАввал маълум қилганганидек, тавсия этилган номзодлардан олий таълим муассасаларида таҳсил олаётган жами 397 йигит ва қиз тизимда амалиётга жалб қилинган эди. Бу ёшлар захирага олиб, келгусида вакант иш ўринларига жойлаштириш режалаштирилган, деб хабар беради ЎзА.